cyanic-selkie/wikianc huggingface dataset:
ഹാരോൾഡ് എസ് ഫെർഗൂസൻ
കുടുംബം
ഗ്രോസ്വെനർ സ്ക്വയറിനു സമീപം, ലണ്ടനിലെ പാർക് തെരുവിൽ ആണ് അദ്ദേഹം ജനിച്ചത്. His father was born in India, a close friend ofഇന്ത്യയുടെ ഗവർണ്ണർ ജനറലായ സർ ജോൺ മാക്‌ഫെർസണിന്റെയും സർ വാൾട്ടർ സ്കോട്ടിന്റെയും സുഹൃത്തായിരുന്ന അദ്ദേഹത്തിന്റെ പിതാവ് ഇന്ത്യയിലാണ് ജനിച്ചത്. ഫെർഗൂസന്റെ പിതാവായിരുന്ന റോബർട്ട് പേരുകേട്ട ഒരു ഡോക്ടറും പ്രാണികൾ, സാഹിത്യം എന്നിവയിൽ ഉൾപ്പെടെ പലകാര്യങ്ങളിലും താൽപ്പരമുള്ള ഒരാളുമായിരുന്നു. ഡോക്ടർ എന്ന നിലയിൽ അദ്ദേഹം വിക്ടോറിയ രാജ്ഞിയുടെ പ്രത്യേക ഡോക്ടറും ആയിരുന്നു. ഹാരോൾഡ് തന്റെ ജീവിതത്തിന്റെ ഭൂരിഭാഗവും തിരുവിതാംകൂറിൽ ആയിരുന്നു ജീവിച്ചിരുന്നത്.
ഫീൽഡ് മാർഷൽ ലോർഡ് റോബർട്ട്‌സിന്റെ അനന്തരവളും ബംഗാൾ സ്റ്റാഫ് കോർപ്‌സിലെ കേണൽ ഹാമിൽട്ടൺ മാക്സ്‌വെല്ലിന്റെ മകളുമായ ഇസബെൽ ജൂലിയ മാക്സ്‌വെൽ ആയിരുന്നു ഫെർഗൂസന്റെ ഭാര്യ.
സൈനികജീവിതം
റോയൽ ആർട്ടിലറിയിൽ 1880 കളുടേ മധ്യത്തിൽ ചേർന്ന അദ്ദേഹം തിരുവിതാംകൂർ രാജാവിന്റെ നായർപടയുടെ ബ്രിഗേഡിയർ ആയിരുന്നു.
ഡൈക്കി ടാൻസി
ഉക്രേനിയൻ ഗായികയും ഗാനരചയിതാവുമായ റുസ്‌ലാനയുടെ നാലാമത്തെ സ്റ്റുഡിയോ ആൽബമാണ് ഡൈക്കി ടാൻസി (ഉക്രേനിയൻ: Дикі танці; പരിഭാഷ. വൈൽഡ് ഡാൻസുകൾ). ഇത് 2003 ജൂൺ 10-ന് പുറത്തിറങ്ങി. 2004-ലെ യൂറോവിഷൻ ഗാനമത്സരത്തിൽ വിജയിച്ചതിന് ശേഷം ഈ ആൽബത്തിലെ ചില ഗാനങ്ങൾ വൈൽഡ് ഡാൻസെസ് ആൽബത്തിലും ഉൾപ്പെടുത്തിയിട്ടുണ്ട്.
ഹാരോൾഡ് എസ് ഫെർഗൂസൻ
കായികജീവിതം
He made two appearances for the Scottish XI against England in the football pseudo-internationals in 1871 and 1872.
ജന്തുശാസ്ത്രകാരൻ എന്ന നിലയിൽ
He was connected to the State Museum at Trivandrum from 1880 onwards, and from 1894 until his retirement from India in 1904 was director of the museum. Ferguson was interested in all aspects of natural history of the region and he contributed to the herpetology of the state.
He contributed numerous specimens to the collections of the British Museum.
പുറത്തേക്കുള്ള കണ്ണികൾ
വർഗ്ഗം:ഉഭയജീവിശാസ്ത്രജ്ഞർ
രാമാ നിന്നേ നമ്മിനാനു
ത്യാഗരാജസ്വാമികൾ ഹുസേനിരാഗത്തിൽ ചിട്ടപ്പെടുത്തിയ ഒരു കൃതിയാണ് രാമാ നിന്നേ നമ്മിനാനു.
പല്ലവി
രാമാ നിന്നേ നമ്മിനാനു നിജമുഗ സീതാ
അനുപല്ലവി
കാമജനക കമനീയവദനനനു കാവവേ കാരുണ്യജലധേ
ചരണം 2
ധീര സുജന ഹൃദ്‌പഞ്ജര കീര നീ പദ ഭക്തി മാകീര മദന സുന്ദ- രാകാര ദനുജസംഹാര ദുഷ്ടജന ദൂര രഘുകുലോദ്ധാരോദാര
ചരണം 3
രാജരാജവന്ദിത ഭൂ-ജാ നായക സുര സമാജ ശ്രീകര ത്യാഗരാജമാനസ സരോജ കുസുമ ദിനരാജ പങ്ക്തി രഥരാജതനയ ശ്രീ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ഹുസേനി രാഗത്തിൽ ചിട്ടപ്പെടുത്തിയ കൃതികൾ
അമിത് പ്രഭാകർ മേദിയോ
ഒരു ഇന്ത്യൻ ഗാസ്ട്രോഎൻട്രോലജിസ്റ്റും എൻഡോസ്കോപ്പി വിദഗ്ധനും, ചികിത്സാ എൻ‌ഡോസ്കോപ്പി, എൻ‌ഡോസ്കോപ്പിക് റിട്രോഗ്രേഡ് ചോളൻ‌ജിയോപാൻ‌ക്രിയാറ്റോഗ്രഫി (ഇആർ‌സി‌പി) എന്നിവയിലെ മുൻ‌നിര പരിശ്രമങ്ങൾക്ക് പേരുകേട്ടയാളുമാണ് അമിത് പ്രഭാകർ മേദിയോ. വൈദ്യശാസ്ത്രം, മെഡിക്കൽ വിദ്യാഭ്യാസം എന്നീ മേഖലകളിലെ സമഗ്ര സംഭാവനകളെ പരിഗണിച്ച് 2013-ൽ ഇന്ത്യാ ഗവൺമെന്റ് പത്മശ്രീ നൽകി അദ്ദേഹത്തെ ആദരിച്ചു. മകൻ ഡോ. രോഹൻ മേദിയോ ഔറംഗബാദിലെ എം‌ജി‌എം മെഡിക്കൽ കോളേജ് ആശുപത്രിയിലെ സർജൻ കൂടിയാണ്.
ജീവചരിത്രം
അമിത് മേദിയോ മുംബൈയിലെ ബ്രീച്ച് കാൻഡിയിലെ ഭുലഭൈ ദേശായി റോഡിൽ ആണ് താമസിക്കുന്നത്.
സ്ഥാനങ്ങൾ
സൊസൈറ്റി ഓഫ് ഗ്യാസ്ട്രോ ഇന്റസ്റ്റൈനൽ എൻ‌ഡോസ്കോപ്പി ഓഫ് ഇന്ത്യയുടെ മുൻ പ്രസിഡണ്ടായ അമിത് പ്രഭാകർ മെയ്ദിയോ, ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് എൻ‌ഡോസ്കോപ്പി മാനേജിംഗ് ഡയറക്ടറാണ്, കൂടാതെ അദ്ദേഹം അതുപോലുള്ള പ്രമുഖ സ്ഥാനങ്ങളും വഹിക്കുന്നു:
ഡയറക്ടറുടെ ശേഷിയിൽ എൽകോം ഇൻസ്ട്രുമെന്റ് ഇൻഡസ്ട്രീസ്, സെന്റർ ഫോർ ഡൈജസ്റ്റീവ്, കിഡ്നി ഡിസീസസ് ഇന്ത്യ എന്നീ രണ്ട് സ്ഥാപനങ്ങളുമായി മേദിയോ ബന്ധപ്പെട്ടിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ
അസ്മ ലാംനാവർ
ഒരു അറബി നടിയും ഗായികയുമാണ് അസ്മ ലാംനാവർ (അറബിക്: أسماء لمنور; ജനനം 25 ജൂലൈ 1978 മൊറോക്കോയിലെ കാസബ്ലങ്കയിൽ). 1995-ൽ മൊറോക്കൻ റേഡിയോയും ടിവിയും ചേർന്ന് നിർമ്മിച്ച "അംഗം" എന്ന ഫെസ്റ്റിവലിലൂടെയാണ് അവർ തന്റെ ആദ്യ ഗാനരംഗത്ത് അരങ്ങേറ്റം കുറിച്ചത്. അവിടെ മികച്ച വ്യാഖ്യാനത്തിനുള്ള സമ്മാനം അവർ നേടി. എന്നിരുന്നാലും 2002 വരെ തന്റെ സംഗീത ജീവിതം ആരംഭിക്കുന്നത് വൈകി. മൊറോക്കൻ ടെലിവിഷൻ സീരിയലുകൾക്കും സിനിമകൾക്കുമായി അവർ സംഗീതം റെക്കോർഡ് ചെയ്തിട്ടുണ്ട്. ഡെന്മാർക്കിലും സ്വീഡനിലും പ്രത്യേകിച്ച് ഈജിപ്തിലും അവർ "ഓറിയന്റൽ മൂഡ്" എന്ന സംഘത്തോടൊപ്പം പര്യടനം നടത്തി.
അവരുടെ ആദ്യ ആൽബം "ناري" ("ഫിയറി") 2002-ൽ പുറത്തിറങ്ങി.[ "شي عادي" ("സംതിംഗ് നോർമൽ") ആർട്ട്-ജസീറ സൗദി അറേബ്യ 2005-ൽ പുറത്തിറക്കി. അതേ വർഷം തന്നെ അബുവിനൊപ്പം അവർ ഒരു ഡ്യുയറ്റ് പാടി. അവർ 2008-ൽ റൊട്ടാനയുമായി ഒപ്പുവച്ചു അതേ വർഷം തന്നെ അവർക്കൊപ്പം "من هنا لبكره" ("മെൻ ഹിന എൽ ബുഖ്‌റ") ഒരു ആൽബം പുറത്തിറക്കി. 2010-ൽ റൊട്ടാനയ്‌ക്കൊപ്പം മറ്റൊരു ആൽബം (റൂഹ്) പുറത്തിറങ്ങി. റൊട്ടാന നിർമ്മിച്ച സബിയ എന്ന ആൽബം അസ്മ 2017 ൽ പുറത്തിറക്കി.
പുറംകണ്ണികൾ
വർഗ്ഗം:മൊറോക്കൻ ചലച്ചിത്രനടിമാർ വർഗ്ഗം:1978-ൽ ജനിച്ചവർ
ഗാന്ധി, ഫൈറ്റർ വിത്തൗട്ട് എ സ്വോർഡ്
കുട്ടികൾക്കായി ഷ്യാനെറ്റ് ഈറ്റൺ എഴുതിയ മോഹൻദാസ് കരംചന്ദ് ഗാന്ധിയുടെ ജീവചരിത്രമാണ് ഗാന്ധി, ഫൈറ്റർ വിത്തൗട്ട് എ സ്വോർഡ്. റാൽഫ് റേയാണ് ഈ പുസ്തകത്തിലെ ചിത്രീകരണം നിർവ്വഹിച്ചത്. 1950 ലാണ് ജീവചരിത്രം ആദ്യമായി പ്രസിദ്ധീകരിച്ചത്. 1951 ൽ ന്യൂബെറി പുരസ്കാരം ഈ പുസ്തകത്തിന് ലഭിച്ചു. വില്യം മോറോ ആന്റ് കമ്പനി എന്ന പ്രസാധകരാണ് ഈ പുസ്തകം പ്രസിദ്ധീകരിച്ചത്. ഗാന്ധിയും അദ്ദേഹത്തിന്റെ കുടുംബവും അനുഭവിച്ച വിഷമതകളും ത്യാഗങ്ങളും കുട്ടികൾക്ക് മനസ്സിലാവുന്ന വിധത്തിൽ ഈ പുസ്തകത്തിൽ അവതരിപ്പിച്ചിരിക്കുന്നു. ഗാന്ധിയുടെ ആദ്ധ്യാത്മികവും രാഷ്ട്രീയവുമായ നേതൃത്വത്തെ ഈ പുസ്തകത്തിൽ വളരെ നല്ലരീതിയിൽ അവതരിപ്പിച്ചിരിക്കുന്നു.
അവലംബങ്ങൾ
വർഗ്ഗം:മഹാത്മാഗാന്ധിയെക്കുറിച്ചുള്ള പുസ്തകങ്ങൾ
മാജി
വർത്തമാനകാല യാഥാർത്ഥ്യങ്ങൾക്കു നേരെ കണ്ണടച്ചു നമ്മുടെതന്നെ വികൃതമായ പ്രതിബിംബം കാണിച്ചുതരുന്ന നോവലാണ് മാജി പൂർണ്ണ ഉറൂബ് നോവൽ മത്സരത്തിൽ തെരഞ്ഞെടുക്കപ്പെട്ട ഈ കൃതി ഹാരിസ് നെന്മേനി ആണ് എഴുതിയത് മാജി ഒരു നോവലും സന്ദേശവും മുന്നറിയിപ്പും ആണ് നടന്നുകൊണ്ടിരിക്കുന്ന പല അവസ്ഥകളെയും ഓർമ്മപ്പെടുത്തുന്നുണ്ട് ജലം ജീവനാണ് എന്ന സത്യമാണ് നോവൽ ആവിഷ്കരിക്കുന്നത് കെട്ട് കാലത്തിൻറെ വികൃതമുഖം ആവർത്തിച്ചു കാണുമ്പോഴും പ്രത്യാശയുടെ താഴ്വാരങ്ങൾ ഇനിയും നഷ്ടമാകാത്ത അസ്തമിക്കാത്ത നന്മയുടെ പ്രഭാതകിരണം ആയി നോവലിൽ ജ്വലിച്ചു നിൽക്കുന്നു നമ്മുടെ കാലഘട്ടം ആവശ്യപ്പെടുന്ന രാഷ്ട്രീയമാണ് മാജിയുടെ അന്തർധാര
വൈലത്തൂർ ബാവ മുസ്ലിയാർ
കേരളത്തിൽ വ്യാപകമായി ഉപയോഗിക്കപ്പെടുന്ന അറബി വ്യാകരണ ഗ്രന്ഥമായ അൽഫിയ വ്യാഖ്യാനത്തിനു വീണ്ടും വ്യാഖ്യാനം എഴുതിയ അറബി ഭാഷാപണ്ഡിതനായിരുന്നു വൈലത്തൂർ ബാവ മുസ്ലിയാർ. ഗദ്യവും പദ്യവുമായി 50 ഓളം ഗ്രന്ഥങ്ങൾ ഇദ്ദേഹം രചിച്ചിട്ടുണ്ട്. സമസ്ത കേരള ജംഇയത്തുൽ ഉലമ(എ.പി വിഭാഗം) കേന്ദ്ര മുശാവറ അംഗമായിരുന്നു. . 50 വർഷത്തോളം ദർസ് രംഗത്ത് സേവനമനുഷ്ഠിച്ചിട്ടുണ്ട്.
ജീവിത രേഖ
1936ൽ സൈതലവിക്കുട്ടി ഹാജിയുടെയും ഖദീജയുടെയും മകനായി മലപ്പുറം ജില്ലയിലെ തനാളൂരിൽ ജനനം. മാതാവിൽനിന്ന് പ്രാഥമിക മതപഠനം. തുടർന്ന് ആറ് വർഷത്തെ സ്‌കൂൾപഠനം. ഉത്തർപ്രദേശിലെ ദയൂബന്ദിലെ ദാറുൽ ഉലൂം കോളേജിൽ ഉപരിപഠനം നടത്തി. 2015 ജൂലൈ 10-ന് വൈലത്തൂരിൽ അന്തരിച്ചു.
അവലംബം
വർഗ്ഗം:1936-ൽ ജനിച്ചവർ വർഗ്ഗം:2015-ൽ മരിച്ചവർ വർഗ്ഗം:ജൂലൈ 10-ന് മരിച്ചവർ വർഗ്ഗം:എപി വിഭാഗം സമസ്തയുടെ നേതാക്കൾ വർഗ്ഗം:അറബി ഭാഷാ പണ്ഡിതർ വർഗ്ഗം:അറബി ഭാഷാപഠനം
അസുൻസിയോൺ
പരാഗ്വേയുടെ തലസ്ഥാനവും ഏറ്റവും വലിയ നഗരവുമാണ് അസുൻസിയോൺNuestra Señora Santa María de la Asunción (, Paraguay). പരാഗ്വേ നദിയുടെ ഇടത്തേ കരയിൽ സ്ഥിതിചെയ്യുന്നു. ഇവിടത്തെ ജനസംഖ്യ 540,000 ആണ്.
ഭൂമിശാസ്ത്രം
അസുൻഷ്യോൺ ദക്ഷിണ അക്ഷാംശം 25° 15', 25° 20' എന്നിവയ്ക്കിടയിലും പശ്ചിമ രേഖാംശം 57° 40' ,57° 30' എന്നിവയ്ക്കിടയിലും പരാഗ്വേ നദിയുടെ പിൽകൊമായൊ നദിയുടെ സംഗമസ്ഥാനത്തിനു സമീപമായി പരാഗ്വേ നദിയുടെ ഇടത്തേ കരയിൽ സ്ഥിതിചെയ്യുന്നു.
അവലംബം
വർഗ്ഗം:തെക്കേ അമേരിക്കയിലെ നഗരങ്ങൾ വർഗ്ഗം:പരഗ്വെ
ജേസി
ഒരു മലയാളചലച്ചിത്രസംവിധായകനായിരുന്നു ജേസി (- ഏപ്രിൽ 10, 2001). സംവിധായകാനുകുന്നതിനു മുൻപ് നിരവധി ചിത്രങ്ങളിലും നാടകങ്ങളിലും അഭിനയിച്ചിട്ടുണ്ട്. ചില ചലച്ചിത്രങ്ങൾക്ക് തിരക്കഥയും സംഭാഷണവും രചിച്ചു. ഒപ്പം ടെലിവിഷൻ സീരിയലുകളും സംവിധാനം ചെയ്തിട്ടുണ്ട്. ഗായത്രി (1973), ഭൂമിയിലെ മാലാഖ (1965) എന്നീ ചിത്രങ്ങളിലിദ്ദേഹം അഭിനയിച്ചിട്ടുണ്ട്. ശാപമോക്ഷം (1974), ഭൂമിയിലെ മാലാഖ (1965) എന്നീ ചിത്രങ്ങൾക്ക് തിരക്കഥയും സംഭാഷണവും രചിച്ചു. ഒരു സങ്കീർത്തനം പോലെ എന്ന ചിത്രമാണ് ഇദ്ദേഹം അവസാനമായി സംവിധാനം ചെയ്തത്. 30-ലധികം ചിത്രങ്ങൾ ഇദ്ദേഹം സംവിധാനം ചെയ്തിട്ടുണ്ട്.
പക്ഷാഘാതം മൂലം 2001 ഏപ്രിൽ 10-ന് അന്തരിച്ചു.
അവലംബം
വർഗ്ഗം:മലയാളചലച്ചിത്രസംവിധായകർ വർഗ്ഗം:2001-ൽ മരിച്ചവർ വർഗ്ഗം:ഏപ്രിൽ 10-ന് മരിച്ചവർ
കുലശേഖരപുരം ഗ്രാമപഞ്ചായത്ത്
കൊല്ലം ജില്ലയിലെ കരുനാഗപ്പള്ളി താലൂക്കിൽ  സുമദ്രനിരപ്പിൽ നിന്നും ശരാശരി 3 മീ. ഉയരത്തിൽ സ്ഥിതി ചെയ്യുന്ന 16.75 ച.കി.മീ വിസ്തീർണ്ണത്തോടു കൂടിയ പഞ്ചായത്ത് ആണ് കുലശേഖരപുരം ഗ്രാമപഞ്ചായത്ത്.
അവലംബം
http://www.trend.kerala.gov.in http://lsgkerala.in/kulasekharapurampanchayat Census data 2001
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ഉന ജില്ല
ഭൂമിശാസ്ത്രം
ഹിമാചൽ പ്രദേശിന്റെ തെക്കുപടിഞ്ഞാറ് ഭാഗത്താണ് ഉന സ്ഥിതി ചെയ്യുന്നത്. ഉന ജില്ലയുടെ വടക്കുഭാഗത്ത് ബിയാസ് നദിയും കിഴക്ക് സത്ലജ് നദിയും ഒഴുകുന്നു.
ജനസംഖ്യ
2011 ലെ സെൻസസ് പ്രകാരം ഉന ജില്ലയിലെ ജനസംഖ്യ 521,057 ആണ്. ഇത് ആഫ്രിക്കൻ വൻ‌കരയിലെ ഒരു റിപ്പബ്ലിക് ദ്വീപസമൂഹമായ കേപ്പ് വേർഡ് രാജ്യത്തിന് ഏകദേശം തുല്യമാണ്. ഇവിടെ ജനസാന്ദ്രത ഒരു ചതുരശ്ര കിലോമീറ്ററിൽ 338 (880 ചതുരശ്ര മൈൽ) ആളുകളാണ്.ജനസംഖ്യാ വളർച്ചാ നിരക്ക് 2001-2011 ആയപ്പോഴേക്കും 16.24 ശതമാനമായിരുന്നു. ഓരോ 1000 പുരുഷന്മാർക്കും 977 സ്ത്രീകളുടെ ലിംഗാനുപാതം ഉനയിൽ ഉണ്ട്. സാക്ഷരതാ നിരക്ക് 87.23 ശതമാനമാണ്.
അവലംബം
വർഗ്ഗം:ഇന്ത്യയിലെ ജില്ലകൾ വർഗ്ഗം:ഹിമാചൽ പ്രദേശിലെ ജില്ലകൾ വർഗ്ഗം:Coordinates on Wikidata
ഉഗല്ലു
ബി.സി. ഒന്നാം സഹസ്രാബ്ദത്തിലെ സംരക്ഷിത മന്ത്രത്തകിടുകളിലും ദുഷ്ടശക്തികൾ, ദൗർഭാഗ്യം എന്നിവയെ ഉന്മൂലനം ചെയ്യാനുള്ള ശക്തിയുണ്ടെന്ന് കരുതപ്പെട്ടിരുന്ന പീതവർണ്ണ കളിമണ്ണ് അല്ലെങ്കിൽ തമാറിക്സ് തടി എന്നിവയാൽ നിർമ്മിക്കപ്പെട്ട ബിംബങ്ങളിലും മറ്റും ചിത്രീകരിക്കപ്പെട്ടിരുന്ന പക്ഷിയുടെ കാലുകളും സിംഹത്തിൻറ ശിരസുമുള്ള, കൊടുങ്കാറ്റ് വിതയ്ക്കുന്ന ഒരു ദൂർഭൂതമായിരുന്നു ഉഗല്ലു, "ബിഗ് വെതർ ബീസ്റ്റ്", (സുമേറിയൻ ലിപിയിലെ ആലേഖനം 𒌓𒃲𒆷/UD.GAL.LA, അക്കാഡിയൻ: ūmu rabû, "വലിയ ദിവസം" എന്നർത്ഥം). എന്നാൽ രണ്ടാം സഹസ്രാബ്ദത്തിന്റെ പ്രാരംഭത്തിലാണ് അതിന്റെ യഥാർത്ഥ ഉത്ഭവം. കാലക്രമേണ ഐക്കണോഗ്രാഫിക്ക് മാറ്റം വന്നു. മനുഷ്യ പാദങ്ങൾ കഴുകന്റെ നഖങ്ങളായി രൂപാന്തരപ്പെടുകയും അതിനെ ഒരു ചെറിയ പാവാട അണിയിക്കുകയും ചെയ്യുന്നു. മനുഷ്യജീവിതത്തിലെ ദൈവിക ഇടപെടലുകളുടെ നിമിഷങ്ങളെ പ്രതിനിധീകരിക്കുന്ന ഉദ്-ഭൂതങ്ങളുടെ (പകൽ-പിശാചുക്കളുടെ) വിഭാഗത്തിൽപ്പെട്ട ഒരാളായിരുന്നു അത്.
കാബേജ്‌ ശലഭം
ഒരു പീത-ശ്വേത ചിത്രശലഭമാണ് കാബേജ്‌ ശലഭം (Indian Cabbage White). Pieris canidia എന്ന ശാസ്ത്രീയ നാമത്തിൽ അറിയപ്പെടുന്ന ഇതിനെ ഉത്തര ഇന്ത്യയിലെ മിക്ക പ്രദേശങ്ങളിൽ നിന്നും കാണുവാൻ കഴിഞ്ഞിട്ടുണ്ട്.
ആവാസം
അരുണാചൽ പ്രദേശ്‌ ,മേഘാലയ ,മിസോറാം ,പശ്ചിമ ബംഗാൾ ,പഞ്ചാബ് ,സിക്കിം ,തമിൾ നാട് ,കേരളം, ഉത്തരാഖണ്ഡ് എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. മാർച്ച് ,ഏപ്രിൽ ,മെയ് ,ആഗസ്റ്റ്‌ ,സെപ്തംബർ ,ഒക്ടോബർ ,നവംബർ മാസങ്ങളിലാണ് ഇവയെ കാണാറുള്ളത്.
എല്ലാ ബോംബുകളുടേയും മാതാവ്
GBU-43 / B മാസ്സീവ് ഓർഡനൻസ് എയർ സ്ഫോടനം (GBU-43/B MOAB) (MOAB / മോവാബ് /) എല്ലാ ബോംബുകളുടേയും മാതാവ്. യുണൈറ്റഡ് സ്റ്റേറ്റ്സ് സൈന്യം ആൽബർ ഫോഴ്സ് റിസേർച്ച് ലബോറട്ടറിയിലെ ജൂനിയർ ആൽബർട്ട് വെയ്മോർട്ട്സ് വികസിപ്പിച്ച വലിയൊരു ബോംബ് ആണ്. വികസന സമയത്ത് അത് അമേരിക്കയിലെ ഏറ്റവും ശക്തിയേറിയ ആണവ ആയുധമായി പ്രഖ്യാപിച്ചു. സി -130 ഹെർക്കുലീസ്, എംസി-130 ഇ ക്യാമ്പറ്റ് തലോൺ ഒന്നാമൻ അല്ലെങ്കിൽ എം.സി -130 ഇ ക്യാമ്പറ്റ് തലോൺ രണ്ടാമൻ എന്നീ വകഭേദങ്ങളാൽ ബോംബ് രൂപകൽപ്പന ചെയ്തിരിക്കുന്നു.
2017 ഏപ്രിൽ 13 ന് അഫ്ഗാനിസ്താനിലെ ഇസ്ലാമിക് സ്റ്റേറ്റ് ഓഫ് സിറിയക്കെതിരെയുള്ള പോരാട്ടത്തിൽ MOAB ആദ്യമായി യുദ്ധത്തിൽ പരാജയപ്പെട്ടു.
രൂപകല്പനയും വികാസവും
വിയറ്റ്നാമിലെ യുദ്ധത്തിൽ മരങ്ങൾ നിറഞ്ഞു കിടക്കുന്ന പ്രദേശങ്ങൾ നീക്കം ചെയ്യാൻ ഉപയോഗിക്കുന്ന ബ്ലൂ -82 ഡെയ്സി കട്ടറിനു സമാനമായ ചില അടിസ്ഥാന സാമഗ്രികൾ പ്രവർത്തിക്കുന്നുണ്ട്. പതിറ്റാണ്ടുകൾക്ക് ശേഷം, നവംബർ 2001-ൽ താലിബാനെതിരെ BLU-82 അഫ്ഗാനിസ്ഥാനിൽ ഉപയോഗിച്ചു. ഭീഷണിക്ക് ഒരു ആയുധമായി അതിന്റെ വിജയത്തിന് MOAB വികസിപ്പിക്കാനുള്ള തീരുമാനത്തിലേക്ക് നയിച്ചു. 2003- ലെ ഇറാഖ് അധിനിവേശത്തിൽ "ഞെട്ടിപ്പിക്കുന്നതും ഭീതിജനകവുമായ" തന്ത്രത്തിന്റെ ഭാഗമായി MOAB ആന്റി പേഴ്സണൽ ആയുധമായി ഉപയോഗിക്കാമെന്ന് പെന്റഗൺ ഉദ്യോഗസ്ഥർ നിർദ്ദേശിച്ചിരുന്നു.
അഡോബ് ഫ്ലാഷ് പ്ലെയർ
അഡോബ് ഫ്ലാഷ് പ്ലെയർ (ഇന്റർനെറ്റ് എക്സ്പ്ലോറർ, ഫയർഫോക്സ്, ഗൂഗിൾ ക്രോം എന്നിവയിൽ ഷോക്ക് വേവ് ഫ്ലാഷ് എന്നറിയപ്പെടുന്നു) മൾട്ടിമീഡിയ ഉള്ളടക്കങ്ങൾ കാണുന്നതിനും സമ്പന്നമായ ഇന്റർനെറ്റ് ആപ്ലിക്കേഷനുകൾ നടപ്പിലാക്കുന്നതിനും അഡോബ് ഫ്ലാഷ് പ്ലാറ്റ്‌ഫോമിൽ സൃഷ്‌ടിച്ച ഓഡിയോ, വീഡിയോ ഉള്ളടക്കം സ്ട്രീമിംഗ് മീഡിയ|സ്ട്രീം ചെയ്യുന്നതിനുമുള്ള കമ്പ്യൂട്ടർ സോഫ്റ്റ്‌വെയറാണ്. ഇത് ഒരു വെബ് ബ്രൗസറിൽ നിന്ന് ഒരു ബ്രൗസർ പ്ലഗ്-ഇൻ ആയി അല്ലെങ്കിൽ പിന്തുണയ്ക്കുന്ന ഉപകരണങ്ങളിൽ സ്വതന്ത്രമായി പ്രവർത്തിക്കാൻ കഴിയും. ഫ്യൂച്ചർസ്പ്ലാഷ് പ്ലെയർ(FutureSplash Player) എന്ന പേരിൽ ആദ്യം സൃഷ്ടിച്ചത് ഫ്യൂച്ചർ വേവ്(FutureWave) ആണ്, 1996-ൽ മാക്രോമീഡിയ ഫ്യൂച്ചർ വേവിനെ ഏറ്റെടുത്തതിന് ശേഷം ഇത് മാക്രോമീഡിയ ഫ്ലാഷ് പ്ലെയർ എന്ന് പുനർനാമകരണം ചെയ്തു. 2005-ൽ അഡോബ് മാക്രോമീഡിയ ഏറ്റെടുത്തതിന് ശേഷം ഫ്ലാഷ് പ്ലെയർ എന്ന പേരിൽ അഡോബ് സിസ്റ്റംസ് ഇത് വികസിപ്പിക്കുകയും വിതരണം ചെയ്യുകയും ചെയ്തു. ചൈനയിലെ ഉപയോക്താക്കൾക്കായി സോങ്ചെങ്(Zhongcheng) ആണ് വിതരണം ചെയ്തത്, അഡോബുമായി സഹകരിച്ച് ചൈനയ്ക്ക് പുറത്തുള്ള എന്റർപ്രൈസ് ഉപയോക്താക്കൾക്കായി ഹർമാൻ ഇന്റർനാഷണലും ആണ് വിതരണം ചെയ്തത്.
അഡോബ് ഫ്ലാഷ് പ്രൊഫഷണൽ, അഡോബ് ഫ്ലാഷ് ബിൽഡർ അല്ലെങ്കിൽ ഫ്ലാഷ് ഡെവലപ്പ് പോലുള്ള മൂന്നാം കക്ഷി ടൂളുകൾ വഴി സൃഷ്ടിക്കാൻ കഴിയുന്ന എസ്.ഡബ്ല്യു.എഫ്(SWF) ഫയലുകൾ ഫ്ലാഷ് പ്ലെയർ പ്രവർത്തിപ്പിക്കുന്നു. ഫ്ലാഷ് പ്ലെയർ വെക്റ്റർ ഗ്രാഫിക്സ്, 3ഡി ഗ്രാഫിക്സ്, എംബെഡഡ് ഓഡിയോ, വീഡിയോ, റാസ്റ്റർ ഗ്രാഫിക്സ് എന്നിവയെ പിന്തുണയ്ക്കുന്നു, കൂടാതെ ഇഗ്മാസ്ക്രിപ്റ്റ്(ECMAScript-ജാവാസ്ക്രിപ്റ്റിന് സമാനമായത്) അടിസ്ഥാനമാക്കിയുള്ളതും ഒബ്ജക്റ്റ്-ഓറിയന്റഡ് കോഡിനെ പിന്തുണയ്ക്കുന്നതുമായ ആക്ഷൻസ്ക്രിപ്റ്റ് എന്ന സ്ക്രിപ്റ്റിംഗ് ഭാഷ. ഇന്റർനെറ്റ് എക്സ്പ്ലോറർ 11 ഉം മൈക്രോസോഫ്റ്റ് എഡ്ജ് ലെഗസിയും, വിൻഡോസ് 8 അതിനുശേഷമുള്ളതും, വിൻഡോസിന്റെ എല്ലാ പതിപ്പുകളിലും ഗൂഗിൾ ക്രോമിനൊപ്പം, ഒരു സാൻഡ്ബോക്സ്ഡ് ആയി ബൺഡിൽ ചെയ്ത് അഡോബ് ഫ്ലാഷ് പ്ലഗ്-ഇന്നിനൊപ്പം വന്നു.
ഫ്ലാഷ് പ്ലെയറിന് ഒരു കാലത്ത് ഒരു വലിയ ഉപയോക്തൃ അടിത്തറ ഉണ്ടായിരുന്നു, കൂടാതെ വെബ് പേജുകളിൽ എംബെഡഡ് വെബ് ഗെയിമുകൾ, ആനിമേഷനുകൾ, ഗ്രാഫിക്കൽ യൂസർ ഇന്റർഫേസ് (GUI) കമ്പോണന്റുകൾ എന്നിവയ്‌ക്കായുള്ള ഒരു പൊതു ഫോർമാറ്റായിരുന്നു അത്. 2013-ൽ അഡോബ് പ്രസ്താവിച്ചു, 1 ബില്ല്യണിലധികം കണക്റ്റുചെയ്‌ത ഡെസ്‌ക്‌ടോപ്പുകളിൽ 400 ദശലക്ഷത്തിലധികം റിലീസ് ചെയ്‌ത് ആറ് ആഴ്‌ചയ്‌ക്കുള്ളിൽ ഫ്ലാഷ് പ്ലേയറിന്റെ പുതിയ പതിപ്പുകളിലേക്ക് അപ്‌ഡേറ്റുചെയ്‌തു. എന്നിരുന്നാലും, ഫ്ലാഷ് പ്ലെയർ അതിന്റെ പ്രകടനം, മൊബൈൽ ഉപകരണങ്ങളിലെ ബാറ്ററി ഉപഭോഗം, സോഫ്റ്റ്‌വെയറിൽ കണ്ടെത്തിയ സുരക്ഷാ തകരാറുകളുടെ എണ്ണം, അതിന്റെ ക്ലോസ്ഡ് പ്ലാറ്റ്‌ഫോം നേച്ചർ എന്നിവയ്‌ക്ക് കൂടുതൽ വിമർശിക്കപ്പെട്ടു. ആപ്പിൾ സഹസ്ഥാപകൻ സ്റ്റീവ് ജോബ്‌സ് ഫ്ലാഷ് പ്ലെയറിനെ രൂക്ഷമായി വിമർശിച്ചു, ഐഒഎസ് ഉപകരണ കുടുംബത്തിൽ ഫ്ലാഷിനെ പിന്തുണയ്ക്കാത്തതിന്റെ ആപ്പിളിന്റെ ന്യായം വിശദമാക്കുന്ന ഒരു തുറന്ന കത്ത് പ്രസിദ്ധീകരിച്ചു. ഫ്ലാഷിന്റെ ചില ഉപയോഗ കേസുകൾ മൂന്നാം കക്ഷി പ്ലഗിനുകൾ ഇല്ലാതെ തന്നെ നിറവേറ്റാൻ അനുവദിക്കുന്ന ആധുനിക വെബ് മാനദണ്ഡങ്ങൾ കാരണം ഇതിന്റെ ഉപയോഗം കുറഞ്ഞു. ഇത് ആത്യന്തികമായി അഡോബ് പ്ലാറ്റ്‌ഫോമിനെ ഇല്ലാതാക്കുന്നതിലേക്ക് നയിച്ചു. ഫ്ലാഷ് പ്ലെയർ 2020 ഡിസംബർ 31-ന് ഔദ്യോഗികമായി നിർത്തലാക്കുകയും രണ്ട് ദിവസത്തിന് ശേഷം അതിന്റെ ഡൗൺലോഡ് പേജ് നീക്കം ചെയ്യുകയും ചെയ്തു. 2021 ജനുവരി 12 മുതൽ, 2020 മെയ് മാസത്തിൽ പുറത്തിറങ്ങിയ 32.0.0.371-നേക്കാൾ പുതിയ ഫ്ലാഷ് പ്ലേയർ (യഥാർത്ഥ ആഗോള വേരിയന്റുകൾ) പതിപ്പുകൾ, ഫ്ലാഷ് ഉള്ളടക്കം പ്ലേ ചെയ്യാൻ വിസമ്മതിക്കുകയും പകരം ഒരു സ്റ്റാറ്റിക് മുന്നറിയിപ്പ് സന്ദേശം പ്രദർശിപ്പിക്കുകയും ചെയ്യുന്നു. ചൈനയിലെ മെയിൻലാന്റിലും ചില എന്റർപ്രൈസ് വേരിയന്റുകളിലും ഈ സോഫ്റ്റ്‌വെയർ പിന്തുണയ്‌ക്കുന്നു.
ഫീച്ചറുകൾ
അഡോബ് ഫ്ലാഷ് പ്ലെയർ ഒരു റൺടൈം ആണ്, അത് നൽകിയ എസ്ഡബ്ല്യുഎഫ്(SWF)ഫയലിൽ നിന്നുള്ള ഉള്ളടക്കം എക്സിക്യൂട്ട് ചെയ്യുകയും പ്രദർശിപ്പിക്കുകയും ചെയ്യുന്നു, എന്നിരുന്നാലും റൺടൈമിൽ എസ്ഡബ്ല്യുഎഫ് ഫയൽ പരിഷ്‌ക്കരിക്കുന്നതിന് ഇതിന് അന്തർനിർമ്മിത സവിശേഷതകളൊന്നുമില്ല. ടെക്‌സ്‌റ്റ്, ഡാറ്റ, വെക്‌റ്റർ ഗ്രാഫിക്‌സ്, റാസ്റ്റർ ഗ്രാഫിക്‌സ്, ശബ്‌ദം, വീഡിയോ എന്നിവയുടെ റൺടൈം മാനിപ്പുലേഷൻ പ്രാപ്‌തമാക്കുന്ന ആക്ഷൻസ്‌ക്രിപ്റ്റ് പ്രോഗ്രാമിംഗ് ഭാഷയിൽ എഴുതിയ സോഫ്‌റ്റ്‌വെയർ എക്‌സിക്യൂട്ട് ചെയ്യാൻ ഇതിന് കഴിയും. ഉപയോക്താവ് അനുമതി നൽകിയതിന് ശേഷം, വെബ് ക്യാമറകളും മൈക്രോഫോണുകളും ഉൾപ്പെടെ കണക്റ്റുചെയ്‌ത ചില ഹാർഡ്‌വെയർ ഉപകരണങ്ങളിലേക്ക് പ്ലെയറിന് ആക്‌സസ് ചെയ്യാൻ കഴിയും.
ഡെസ്ക്ടോപ്പ് ആപ്ലിക്കേഷനുകൾക്കും മൊബൈൽ ആപ്ലിക്കേഷനുകൾക്കുമായി ഒരു ക്രോസ്-പ്ലാറ്റ്ഫോം റൺടൈം എൻവയോൺമെന്റ് നൽകുന്നതിന്, അഡോബ് ഇന്റഗ്രേറ്റഡ് റൺടൈം(AIR) ഫ്ലാഷ് പ്ലെയർ ആന്തരികമായി ഉപയോഗിച്ചു. വിൻഡോസ്, ലിനക്സ്, മാക്ഒഎസ് എന്നിവയിലും ഐഒഎസ് ആൻഡ്രോയിഡ് പോലുള്ള ചില മൊബൈൽ ഓപ്പറേറ്റിംഗ് സിസ്റ്റങ്ങളിലും ഇൻസ്റ്റാൾ ചെയ്യാവുന്ന ആപ്ലിക്കേഷനുകളെ എയർ(AIR) പിന്തുണയ്ക്കുന്നു. ഫയൽ സിസ്റ്റം ഇന്റഗ്രേഷൻ, നേറ്റീവ് ക്ലയന്റ് എക്‌സ്‌റ്റൻഷനുകൾ, നേറ്റീവ് വിൻഡോ/സ്‌ക്രീൻ ഇന്റഗ്രേഷൻ, ടാസ്‌ക്‌ബാർ/ഡോക്ക് ഇന്റഗ്രേഷൻ, കണക്‌റ്റ് ചെയ്‌ത ആക്‌സിലറോമീറ്റർ, ജിപിഎസ് ഉപകരണങ്ങളുമായുള്ള ഹാർഡ്‌വെയർ സംയോജനം എന്നിവ പോലുള്ള അധിക ഫീച്ചറുകൾ ഉപയോഗിക്കുന്നതിന് എയർ റൺടൈമിനായി ഫ്ലാഷ് ആപ്ലിക്കേഷനുകൾ പ്രത്യേകം നിർമ്മിച്ചിരിക്കണം.
ഡാറ്റ ഫോർമാറ്റുകൾ
ഫ്ലാഷ് പ്ലെയറിൽ നിരവധി ഡാറ്റ ഫോർമാറ്റുകൾക്കുള്ള നേറ്റീവ് പിന്തുണ ഉൾപ്പെടുത്തിയിട്ടുണ്ട്, അവയിൽ ചിലത് ആക്ഷൻസ്ക്രിപ്റ്റ് സ്ക്രിപ്റ്റിംഗ് ഇന്റർഫേസിലൂടെ മാത്രമേ ആക്സസ് ചെയ്യാൻ കഴിയൂ.
പതിനാലാം കേരളനിയമസഭ
കേരള സംസ്ഥാനം ഔദ്യോഗികമായി രൂപം കൊണ്ടതിനു ശേഷം നടന്ന പതിനാലാമത്തെ നിയമസഭാ പൊതു തിരഞ്ഞെടുപ്പിൽ (2016) തിരഞ്ഞെടുക്കപ്പെട്ട അംഗങ്ങളായിരുന്നു പതിനാലാം കേരളനിയമസഭയെ പ്രതിനിധീകരിച്ചത്.
തിരഞ്ഞെടുപ്പ്
പതിനാലാം കേരളനിയമസഭയിലേക്കുള്ള അംഗങ്ങളെ തെരഞ്ഞെടുക്കുന്നതിനായി 2016 മേയ് 16-നു നടന്ന പൊതുതിരഞ്ഞെടുപ്പിൽ ആകെയുള്ള 140 മണ്ഡലങ്ങളിൽ 85 എണ്ണത്തിലും എൽ.ഡി.എഫ്. വിജയിച്ചു. ആറു സ്വതന്ത്രർ കൂടി പിന്തുണ നൽകിയതോടെ 91 സീറ്റുകൾ നേടിക്കൊണ്ട് എൽ.ഡി.എഫ്. അധികാരത്തിലെത്തി. 2011 മുതൽ അധികാരത്തിലിരുന്ന യു.ഡി.എഫിന് ഈ തിരഞ്ഞെടുപ്പിൽ 47 സീറ്റുകൾ മാത്രമാണ് നേടാൻ കഴിഞ്ഞത്.
മണ്ഡലങ്ങളും ജനപ്രതിനിധികളും
പതിനാലാം കേരള നിയമസഭയിലെ എം.എൽ.എ-മാരുടെ പട്ടിക (വടക്ക് നിന്ന് തെക്കോട്ടുള്ള മണ്ഡലങ്ങളുടെ ക്രമത്തിൽ) ചുവടെ ചേർക്കുന്നു.
സത്യപ്രതിജ്ഞ
തിരഞ്ഞെടുപ്പിലെ വിജയത്തിനുശേഷം ഇടതുപക്ഷ ജനാധിപത്യ മുന്നണിയുടെ നേതൃത്വത്തിലുള്ള മന്ത്രിസഭ രൂപീകരിക്കപ്പെട്ടു. പിണറായി വിജയൻ മുഖ്യമന്ത്രിയായുള്ള 19 അംഗ മന്ത്രിസഭ 2016 മേയ് 25-ന് സത്യപ്രതിജ്ഞ ചെയ്ത് അധികാരമേറ്റു. കേരളത്തിന്റെ മുഖ്യമന്ത്രിയാകുന്ന പന്ത്രണ്ടാമത്തെ വ്യക്തിയാണ് പിണറായി വിജയൻ. സി.പി.എം. നേതൃത്വത്തിലുള്ള ആറാമത് മന്ത്രിസഭയാണിത്. തിരുവനന്തപുരത്തെ സെക്രട്ടറിയേറ്റിനു സമീപമുള്ള സെൻട്രൽ സ്റ്റേഡിയത്തിൽ വച്ചു നടന്ന ചടങ്ങിൽ ഗവർണർ പി.സദാശിവമാണ് സത്യവാചകം ചൊല്ലിക്കൊടുത്തത്. പുതിയ മന്ത്രിസഭയുടെ ആദ്യ യോഗവും അന്ന് നടന്നു.
പുറംകണ്ണികൾ
വർഗ്ഗം:കേരള നിയമസഭ വർഗ്ഗം:കേരള നിയമസഭയുമായി ബന്ധപ്പെട്ട പട്ടികകൾ
ഫുട്‌ബോൾ ഫ്രണ്ട് (മാസിക)
അവലംബം
വർഗ്ഗം:പ്രസിദ്ധീകരണം നിലച്ച മലയാളമാസികകൾ
ബനാനാ യോഷിമോട്ടോ
ബനാന യോഷിമോട്ടോ (吉本 ばなな, യോഷിമോട്ടോ ബനാന, ജനനം 24 ജൂലായ് 1964)  എന്നത് ജാപ്പനീസ് എഴുത്തുകാരി ആയ മഹോക്കോ യോഷിമോട്ടോയുടെ തൂലികാനാമമാണ്.
ജീവചരിത്രം
1964 ജൂലൈ 24 ന് ടോക്കിയോയിൽ ജനിച്ച യോഷിമോട്ടോ ഒരു ലിബറൽ കുടുംബത്തിലാണ് വളർന്നത്. അവളുടെ പിതാവ് കവിയും നിരൂപകനുമായ തകാകി യോഷിമോട്ടോ ആണ്, അവളുടെ സഹോദരി ഹരുണോ യോയ്‌ക്കോ ജപ്പാനിലെ അറിയപ്പെടുന്ന ഒരു കാർട്ടൂണിസ്റ്റാണ്.
യോഷിമോട്ടോ നിഹോൺ യൂണിവേഴ്സിറ്റിയുടെ കോളേജ് ഓഫ് ആർട്ടിൽ നിന്ന് സാഹിത്യത്തിൽ ബിരുദം നേടി. അവിടെയായിരിക്കുമ്പോൾ, വാഴപ്പൂക്കളോടുള്ള ഇഷ്ടത്തെത്തുടർന്ന് അവൾ " ബനാന " എന്ന ഓമനപ്പേര് സ്വീകരിച്ചു, ഈ പേര് "ചന്തമുള്ളതും" "ഉദ്ദേശ്യപൂർവ്വം ഉഭയലിംഗമുള്ളവയും" ആയി അവൾ അംഗീകരിക്കുന്നു.
യോഷിമോട്ടോ തന്റെ വ്യക്തിജീവിതം കാത്തുസൂക്ഷിക്കുകയും റോൾഫിംഗ് എന്ന ചികിത്സാ രീതിയുടെ സർട്ടിഫൈഡ് പ്രാക്ടീഷണർ ആയ തന്റെ ഭർത്താവ് ഹിരോയോഷി തഹാറ്റയെക്കുറിച്ചോ മകനെക്കുറിച്ചോ (2003-ൽ ജനിച്ചത്) കാര്യമായൊന്നും വെളിപ്പെടുത്തുന്നില്ല. ഓരോ ദിവസവും അവൾ തന്റെ കമ്പ്യൂട്ടറിൽ എഴുതാൻ അരമണിക്കൂർ എടുക്കും. അവൾ പറയുന്നു, "ഞാൻ ഈ കഥകൾ മിക്കവാറും തമാശയ്ക്ക് എഴുതുന്നതിനാൽ എനിക്ക് കുറ്റബോധം തോന്നുന്നു." 2008 നും 2010 നും ഇടയിൽ, ഇംഗ്ലീഷ് സംസാരിക്കുന്ന ആരാധകർക്കായി അവൾ ഒരു ഓൺലൈൻ ജേണൽ നടത്തിയിരുന്നു.
എഴുത്ത് ജീവിതം
1987-ൽ ഒരു ഗോൾഫ് ക്ലബ്ബ് റെസ്റ്റോറന്റിൽ പരിചാരികയായി ജോലി ചെയ്യുമ്പോഴാണ് യോഷിമോട്ടോ തന്റെ എഴുത്ത് ജീവിതം ആരംഭിച്ചത്.
കിച്ചൻ (1988) എന്ന അവളുടെ ആദ്യ കൃതിക്ക് ജപ്പാനിൽ മാത്രം 60-ലധികം പതിപ്പുകൾ ഇറങ്ങി. അതിൻ്റെ രണ്ട് ചലച്ചിത്രാവിഷ്കാരങ്ങൾ ഉണ്ടായിട്ടുണ്ട്: ഒരു ജാപ്പനീസ് ടിവി സിനിമ കൂടാതെ 1997-ൽ ഹോങ്ങ് കോങ്ങിലെ സംവിധായകനായ ഹോ യിം ഹോങ്കോങ്ങിൽ നിർമ്മിച്ച വോ ഐ ചു ഫാങ് എന്ന കൂടുതൽ വ്യാപകമായി റിലീസ് ചെയ്ത പതിപ്പും.
1987 നവംബറിൽ, യോഷിമോട്ടോ കിച്ചണിനുള്ള ആറാമത്തെ കൈൻ ന്യൂകമർ റൈറ്റേഴ്സ് പ്രൈസ് നേടി; 1988-ൽ ഈ നോവൽ മിഷിമ യുകിയോ പ്രൈസിനായി നാമനിർദ്ദേശം ചെയ്യപ്പെട്ടു, 1989-ൽ പുതിയ കലാകാരന്മാർക്കുള്ള 39-മത് വിദ്യാഭ്യാസ മന്ത്രിയുടെ കലാ പ്രോത്സാഹന സമ്മാനം ലഭിച്ചു. 1988-ൽ (ജനുവരി), അടുക്കളയുടെ മിക്ക പതിപ്പുകളിലും ഉൾപ്പെടുത്തിയിട്ടുള്ള മൂൺലൈറ്റ് ഷാഡോ എന്ന നോവലിന് സാഹിത്യത്തിനുള്ള 16-ാമത് ഇസുമി ക്യോക സമ്മാനവും അവർ നേടി.
അവളുടെ മറ്റൊരു നോവലായ ഗുഡ്‌ബൈ സുഗുമി (1989) സമ്മിശ്ര നിരൂപണങ്ങൾ നേടിയെങ്കിലും 1990 -ൽ ജുൻ ഇച്ചിക്കാവ സംവിധാനം ചെയ്‌ത സിനിമയായി.
പ്രസിദ്ധീകരണങ്ങൾ
1998-ൽ, സംഗീതജ്ഞൻ മാസിമോ മിലാനോയുടെRyuichi Sakamoto എന്ന പുസ്തകത്തിന്റെ ഇറ്റാലിയൻ പതിപ്പിന് അവർ അവതാരിക എഴുതി.
2013-ൽ, അനൻ എന്ന വനിതാ മാസികയ്‌ക്കായി യോഷിമോട്ടോ, ഗായികയും നടനുമായ ലീ സ്യൂങ്-ഗി കേന്ദ്ര കഥാപാത്രമായ ഷാൽ വീ ലൗ? (僕たち、恋愛しようか?) എന്ന ഒരു സീരിയൽ നോവൽ എഴുതി. ഒരു കൊറിയൻ ഗായികയെ കേന്ദ്ര കഥാപാത്രമായി അവതരിപ്പിക്കുന്ന അവളുടെ ആദ്യ കൃതി ആയ അത് ഒരു പ്രണയ നോവൽ ആയിരുന്നു.
എഴുത്ത് ശൈലി
"സമകാലിക ജപ്പാനിലെ യുവ ജാപ്പനീസ് യുവാക്കളുടെ തളർച്ച", "ഭയങ്കരമായ അനുഭവങ്ങൾ ഒരു വ്യക്തിയുടെ ജീവിതത്തെ രൂപപ്പെടുത്തുന്ന രീതി" എന്നിവയാണ് തന്റെ രണ്ട് പ്രധാന തീമുകൾ എന്ന് യോഷിമോട്ടോ പറയുന്നു.
അവളുടെ കൃതികൾ യുവാക്കൾ നേരിടുന്ന പ്രശ്നങ്ങൾ, നഗര അസ്തിത്വവാദം, ഭാവനയ്ക്കും യാഥാർത്ഥ്യത്തിനും ഇടയിൽ കുടുങ്ങിയ കൗമാരക്കാർ എന്നിവയെ വിവരിക്കുന്നു. അവളുടെ കൃതികൾ യുവാക്കളെയും കലാപകാരികളെയും മാത്രമല്ല, ഹൃദയത്തിൽ ഇപ്പോഴും ചെറുപ്പമായിരിക്കുന്ന മുതിർന്നവരെയും ലക്ഷ്യമിടുന്നു. യോഷിമോട്ടോയുടെ കഥാപാത്രങ്ങൾ, ക്രമീകരണങ്ങൾ, ശീർഷകങ്ങൾ എന്നിവയ്ക്ക് ആധുനികവും അമേരിക്കൻ സമീപനവുമുണ്ട്, എന്നാൽ അവയുടെ കാമ്പ് ജാപ്പനീസ് ആണ്. അവൾ വായനക്കാരെ വ്യക്തിപരമായും സൗഹാർദ്ദപരമായും, ഊഷ്മളതയോടും നിഷ്കളങ്കതയോടും കൂടി അഭിസംബോധന ചെയ്യുന്നു, തടികൊണ്ടുള്ള തറകളുടെ ഞരക്കമോ ഭക്ഷണത്തിന്റെ സുഖകരമായ മണമോ പോലുള്ള ലളിതമായ കാര്യങ്ങളെക്കുറിച്ച് എഴുതുന്നു. ഭക്ഷണവും സ്വപ്നങ്ങളും അവളുടെ ജോലിയിൽ ആവർത്തിച്ചുള്ള വിഷയങ്ങളാണ്, അവ പലപ്പോഴും ഓർമ്മകളുമായും വികാരങ്ങളുമായും ബന്ധപ്പെട്ടിരിക്കുന്നു. തന്റെ കലാപരമായ പ്രചോദനത്തിൽ ഭൂരിഭാഗവും സ്വന്തം സ്വപ്നങ്ങളിൽ നിന്നാണ് ഉരുത്തിരിഞ്ഞതെന്നും എപ്പോഴും ഉറങ്ങാനും സ്വപ്നങ്ങൾ നിറഞ്ഞ ജീവിതം നയിക്കാനുമാണ് താൻ ആഗ്രഹിക്കുന്നതെന്നും യോഷിമോട്ടോ സമ്മതിക്കുന്നു.
അമേരിക്കൻ എഴുത്തുകാരനായ സ്റ്റീഫൻ കിം ഗ് ആണ് തന്റെ ആദ്യത്തെ പ്രധാന സ്വാധീനങ്ങളിലൊന്ന് എന്ന് അവർ പറഞ്ഞിട്ടുണ്ട്. കൂടാതെ അദ്ദേഹത്തിന്റെ ഭയാനകമല്ലാത്ത കഥകളിൽ നിന്ന് അവർ പ്രചോദനം ഉൾക്കൊണ്ടു എന്നവർ പറഞ്ഞിട്ടുണ്ട്. പിൽക്കാലത്ത് അവളുടെ എഴുത്തിനെ ട്രൂമാൻ കപ്പോട്ടിന്റെയും ഐസക് ബാഷെവിസ് ഗായകന്റെയും സ്വാധീനം കൂടുതൽ സ്വാധീനിച്ചു. മംഗ കലാകാരൻ യുമിക്കോ ഒഷിമയും അവരുടെ ഒരു പ്രചോദനമായിരുന്നു.
അവാർഡുകൾ
1987-ൽ, യോഷിമോട്ടോ, കിച്ചൻ എന്ന കൃതിക്ക്, കൈയൻ ന്യൂകമർ റൈറ്റർ സമ്മാനം നേടി. 1988-ൽ, മൂൺലൈറ്റ് ഷാഡോയ്ക്ക് സാഹിത്യത്തിനുള്ള 16-ാമത് ഇസുമി ക്യോക സമ്മാനം അവർക്ക് ലഭിച്ചു. അടുത്ത വർഷം, അവൾ രണ്ട് അംഗീകാരങ്ങൾ കൂടി നേടി: പുതിയ കലാകാരന്മാർക്കുള്ള 39-ാമത് വിദ്യാഭ്യാസ മന്ത്രിയുടെ കലാ പ്രോത്സാഹന സമ്മാനം (1988 സാമ്പത്തിക വർഷത്തേക്ക്), കിച്ചനും, ഉതകത/സാങ്ച്വറിക്കും. 2- ാമത് യമമോട്ടോ ഷുഗോറോ സമ്മാനം, ഗുഡ്ബൈ സുഗുമിക്ക് അവൾ നേടി. 1995-ൽ, അവളുടെ ആദ്യത്തെ മുഴുനീള നോവലായ അമൃതയ്ക്ക് അഞ്ചാമത് മുരസാക്കി ഷിക്കിബു സമ്മാനം നേടി. 2000-ൽ, തെക്കേ അമേരിക്കയിൽ നടക്കുന്ന കഥകളുടെ സമാഹാരമായ ഫ്യൂറിൻ ടു നമ്പേയ്‌ക്ക്, അവൾക്ക് പത്താം ബങ്കമുറ ഡ്യൂക്സ് മാഗോട്ട്സ് സാഹിത്യ സമ്മാനം ലഭിച്ചു.
2011 ലെ മാൻ ഏഷ്യൻ ലിറ്റററി പ്രൈസിന്റെ പട്ടികയിൽ ദ ലേക്ക് ഉണ്ടായിരുന്നു.
ബാഹ്യ ലിങ്കുകൾ
വർഗ്ഗം:ടോക്കിയോയിൽ നിന്നുള്ളവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1964-ൽ ജനിച്ചവർ വർഗ്ഗം:Articles containing Japanese-language text വർഗ്ഗം:ജപ്പാൻകാർ വർഗ്ഗം:ജാപ്പനീസ് സാഹിത്യം വർഗ്ഗം:Pages with unreviewed translations
റോസ് കുരുവി
റോസ് കുരുവിയ്ക്ക് ആംഗലത്തിൽ rosy minivet എന്നാണ് പേര്. ശാസ്ത്രീയ നാമം Pericrocotus roseus എന്നാണ്.
രൂപ വിവരണം
പൂവന് ചാര- തവിട്ടു നിറം, അടിവശത്തിന്. വെളുത്ത തൊണ്ട. മുതുകിലും വാലിലും കടുത്ത പിങ്കു നിറം. പിടയുടെ മുതുകിനു ഒലീവ് നിറം. പൂവനും പിടയ്ക്കും മുകൾ ഭാഗം ചാര നിറമാണ്.
വിതരണം
ഈ പക്ഷിയെ അഫ്ഘാനിസ്ഥൻ, ബംഗ്ലാദേശ്, ഭൂട്ടാൻ, ചൈന, ഇന്ത്യ, ലാവോസ്, മ്യാൻമാർ, നേപ്പാൾ, പാകിസ്താൻ, തായ്ലന്റ്, വിയറ്റ്നാംഎന്നിവിടങ്ങളിൽ കാണുന്നു.
അവലംബം
വർഗ്ഗം:മ്യാൻമറിലെ പക്ഷികൾ
നേഹ അഗർവാൾ
ഇന്ത്യയിൽ നിന്നുള്ള പ്രശസ്തയായ ടേബിൾ ടെന്നീസ് താരമാണ് നേഹ അഗർവാൾ. ഇംഗ്ലീഷ്: Neha Aggarwal (ജനനം:11 ജനുവരി1990). 2008 ലെ ബെയ്ജിങ്ങ് ഒളിമ്പിക്സിൽ ഈ ഇനത്തിൽ പങ്കെടുത്ത എക താരവും നേഹയാണ്. പൗളമി ഘട്ടക്കിനെയും മോമ ദാസിനേയും തോല്പിച്ചാണ് ഈ നേട്ടം നേഹ കരസ്ഥമാക്കിയത്.
ജീവിരേഖ
1990 ജനുവരി 11 നു ഡൽഹിയിൽ ജനിച്ചു. ഡൽഹിയിലെ അർ.കെ. പുരത്തുള്ള സർക്കാർ വിദ്യാലയത്തിലാണ് പ്രാഥമിക വിദ്യാഭ്യാസം പൂർത്തിയാക്കിയത്. സ്കൂളിൽ പഠിക്കുന്ന സമയത്ത് അഹമ്മദാബാദിലും കൊൽക്കത്തയിലും  നടന്ന ദേശീയ ചാമ്പ്യൻഷിപ്പുകളിൽ ദേശീയ ചാമ്പ്യനായി. ഒളിമ്പിക്സ് മത്സരത്തിൽ മെഡൽ നേടാനായില്ല. ഇപ്പോൾ അമേരിക്കയിലെ ന്യൂയോർക്കിലുള്ള കൊളംബിയ സർവകലാശാലയിൽ നിന്ന് സ്പോർട്ട്സ് മാനേജ്മെന്റിൽ ബിരുദാനന്തരബിരുദപഠനം നടത്തുന്നു.
വെർജിൽ വാൻ ഡൈക്ക്
ഇംഗ്ലീഷ് പ്രീമിയർ ലീഗ് ക്ലബ്ബായ ലിവർപൂളിന്റെയും നെതർലന്റ്സ് ദേശീയ ടീമിന്റെ ക്യാപ്റ്റന്റെയും സെന്റർ ബാക്ക് ആയി കളിക്കുന്ന ഡച്ച് പ്രൊഫഷണൽ ഫുട്ബോൾ കളിക്കാരനാണ് വെർജിൽ വാൻ ഡൈക്ക് (ജനനം: 8 ജൂലൈ 1991). ലോകത്തിലെ ഏറ്റവും മികച്ച പ്രതിരോധനിരക്കാരിൽ ഒരാളായി കണക്കാക്കപ്പെടുന്ന അദ്ദേഹം തന്റെ കരുത്തും, നേതൃത്വപാടവം കൊണ്ടും അറിയപ്പെടുന്നു. 2019 ൽ അദ്ദേഹം  യുവേഫ മെൻസ് പ്ലെയർ ഓഫ് ദ ഇയർ ആയി തിരഞ്ഞെടുക്കപ്പെട്ടു, കൂടാതെ ഫിഫയുടെ മികച്ച മെൻസ് പ്ലെയർ തിരഞ്ഞെടുപ്പിൽ രണ്ടാം സ്ഥാനത്തെത്തി.
ഗ്രോനിംഗെൻ എന്ന ഡച്ച് പ്രൊഫഷണൽ ക്ലബ്ബിലൂടെ തന്റെ കരിയർ ആരംഭിച്ച വാൻ ഡൈക്ക് 2013 ൽ സ്കോട്ടിഷ് ക്ലബ് കെൽറ്റിക്കിലേക്ക് മാറി. കെൽറ്റിക്കിനൊപ്പം സ്കോട്ടിഷ് പ്രീമിയർഷിപ്പ് കിരീടം നേടുകയും, ക്ലബ്ബിന് വേണ്ടി കളിച്ച രണ്ടുവർഷവും പിഎഫ്എ സ്കോട്ട്ലൻഡ് ടീം ഓഫ് ദ ഇയർ പട്ടികയിൽ ഇടംനേടുകയും ചെയ്തു. 2015 സെപ്റ്റംബറിൽ, പ്രീമിയർ ലീഗ് ടീമായ സതാംപ്ടണിൽ ചേർന്നു. 2018 ജനുവരിയിൽ, അക്കാലത്ത് ഒരു പ്രതിരോധക്കാരന് ലഭിക്കുന്ന റെക്കോർഡ് കൈമാറ്റ ഫീസ് ആയ 75 മില്യൺ ഡോളറിന്, അദ്ദേഹം ലിവർപൂൾ ക്ലബ്ബിൽ ചേർന്നു. ലിവർപൂളിന് ഒപ്പമുള്ള ആദ്യ സീസണിൽ തന്നെ വാൻ ഡൈക്ക് 2018–19 സീസണിലെ പി‌എഫ്‌എ പ്ലെയർ ഓഫ് ദ ഇയർ, പ്രീമിയർ ലീഗ് പ്ലെയർ ഓഫ്ദി സീസൺ എന്നീ നേട്ടങ്ങൾ കരസ്ഥമാക്കി. ലിവർപൂൾ വിജയികളായ 2019 ലെ യുവേഫ ചാമ്പ്യൻസ് ലീഗ് ഫൈനലിൽ അദ്ദേഹത്തെ മാൻ ഓഫ് ദ മാച്ച് ആയി തിരഞ്ഞെടുത്തു.
2015 ൽ നെതർലൻഡിന് വേണ്ടി അന്താരാഷ്ട്ര അരങ്ങേറ്റം കുറിച്ച വാൻ ഡൈക്ക് 2018 ൽ തന്റെ രാജ്യത്തിന്റെ ക്യാപ്റ്റനായി. 2019 ൽ യൂറോപ്യൻ ചാമ്പ്യൻമാരായ പോർച്ചുഗലിനെ 3-0 ന് പരാജയപ്പെടുത്തിയ മത്സരത്തിൽ അദ്ദേഹം തന്റെ ആദ്യ അന്താരാഷ്ട്ര ഗോൾ നേടി. മൂന്ന് മാസത്തിന് ശേഷം പ്രഥമ യുവേഫ നേഷൻസ് ലീഗ് ചാമ്പ്യൻഷിപ്പിൽ വാൻ ഡൈക്ക് തന്റെ ടീമിനെ ഫൈനലിലേക്ക് നയിച്ചു.
ചെറുപ്പകാലം
ഡച്ച് പിതാവിന്റെയും സുരിനാമീസ് മാതാവിന്റേയും മകനായി നെതർലൻ‌ഡിലെ ബ്രെഡയിൽ വാൻ ഡൈക്ക് ജനിച്ചു. കൗമാരപ്രായത്തിൽ വില്ലം II അക്കാദമിയിൽ പരിശീലനം നേടുന്നതിനൊപ്പം ഒരു പാർട്ട്ടൈമായി പാത്രം കഴുകുന്നജോലിയും അദ്ദേഹം ചെയ്തു. റൈറ്റ് ബാക്ക് സ്ഥാനത്തു കളിച്ചു പരാജയപ്പെട്ടതിനാൽ 2008 ൽ സെൻട്രൽ ബാക്ക് സ്ഥാനത്തേക്ക് മാറ്റി. സ്ഥാനമാറ്റവും ശാരീരിക വളർച്ചയും ഉണ്ടായിരുന്നിട്ടും, വില്ലെം II ന്റെ റിസർവ് മാനേജറിനു വാൻ ഡൈക്കിൽ വിശ്വാസം തോന്നിയില്ല. 2010 ൽ, അക്കാലത്ത് എഫ്‌സി ഗ്രോനിംഗെൻ വേണ്ടി പ്രവർത്തിച്ചിരുന്ന, മുൻ ഡച്ച് അന്താരാഷ്ട്ര കളിക്കാരൻ മാർട്ടിൻ കോമാൻ, വാൻ ഡൈക്കിന്റെ കഴിവ് തിരിച്ചറിഞ്ഞു, അതെ വര്ഷം തന്നെ ഗ്രോനിംഗെൻ ക്ലബ്ബിലേക്ക് മാറ്റം ഏർപ്പാടാക്കി.
ലിവർപൂൾ കരിയർ
75 മില്യൺ ഡോളർ ട്രാൻസ്ഫർ തുകയുമായി വിന്റർ ട്രാൻസ്ഫർ വിൻഡോ തുറക്കുമ്പോൾ വാൻ ഡൈക്ക് ലിവർപൂളിൽ ചേരുമെന്ന് 2017 ഡിസംബർ 27 ന് പ്രഖ്യാപിച്ചു. സതാംപ്ടൺ കരാറിലെ സെയിൽ-ഓൺ ക്ലോസ് കാരണം മുൻ ക്ലബ് കെൽറ്റിക്ക് വാൻ ഡൈക്കിന്റെ ട്രാൻസ്ഫർ ഫീസ് 10% ലഭിക്കും. ട്രാൻസ്ഫർ തുക ഒരു പ്രതിരോധനിരക്കാരന് ലോക ഫുട്ബോളിൽ ലഭിക്കുന്ന റെക്കോർഡ് ഫീസായിരിക്കുമെന്ന് സതാംപ്ടൺ അവകാശപ്പെട്ടു.
2017–18 സീസൺ
ജനുവരി 5 ന് എഫ്‌എ കപ്പിന്റെ മൂന്നാം റൗണ്ടിൽ ലിവർപൂളിനായി അരങ്ങേറ്റം കുറിച്ച അദ്ദേഹം പ്രാദേശിക എതിരാളികളായ എവർട്ടനെതിരായ 2-1 വിജയത്തിൽ വൈകി ഹെഡറിലൂടെ വിജയ ഗോൾ നേടി. അങ്ങനെ, 1901-ൽ ബിൽ വൈറ്റിന് ശേഷം മെർസീസൈഡ് ഡെർബിയിൽ അരങ്ങേറ്റ മത്സരത്തിൽത്തന്നെ ഗോൾ നേടുന്ന ആദ്യ കളിക്കാരനായി. ലിവർപൂളിന്റെ പ്രതിരോധനിരയിൽ വാൻ ഡൈക്കും ഡെജാൻ ലോവ്രനും ശക്തമായ പങ്കാളിത്തം സ്ഥാപിച്ചു. ലിവർപൂളിന്റെ മുൻ പ്രതിരോധ പ്രശ്‌നങ്ങൾ പരിഹരിച്ചതിനുള്ള ഖ്യാതി ഡച്ചുകാരന് ലഭിച്ചു.
ചാമ്പ്യൻസ് ലീഗിൽ സീസണിന്റെ പകുതി മാത്രം കളിച്ചിട്ടും വാൻ ഡൈക്കിനെ സീസണിലെ യുവേഫ ചാമ്പ്യൻസ് ലീഗ് സ്ക്വാഡിൽ ഉൾപ്പെടുത്തി. 2018 ലെ യുവേഫ ചാമ്പ്യൻസ് ലീഗ് ഫൈനലിൽ റയൽ മാഡ്രിഡിനെതിരെ വാൻ ഡൈക്ക് 90 മിനിറ്റ് സമയവും കളിച്ചു, പക്ഷെ ലിവർപൂളിന് 1–3 തോറ്റു. വാൻ ഡൈക്ക് തന്റെ ആദ്യ സീസണിൽ എല്ലാ ചാംപ്യൻഷിപ്പിലുമായി 22 മത്സരങ്ങൾ കളിച്ചു, ഒരു ഗോൾ നേടി.
2018–19 സീസൺ
2018 ഓഗസ്റ്റ് 20 ന്, ക്രിസ്റ്റൽ പാലസിനെതിരെ 2-0 ന് ജയിച്ച മത്സരത്തിൽ ബിബിസി സ്പോർട്ടും സ്കൈ സ്പോർട്സും ചേർന്ന് വാൻ ഡൈക്കിനെ മാൻ ഓഫ് ദ മാച്ച് ആയി തിരഞ്ഞെടുത്തു. ഓഗസ്റ്റിലെ പ്രകടനങ്ങൾക്ക് വാൻ ഡൈക്കിന് ലിവർപൂൾ സ്റ്റാൻഡേർഡ് ചാർട്ടേഡ് പ്ലെയർ ഓഫ് ദ മന്ത് അവാർഡ് ലഭിച്ചു. ഡിസംബർ 21 ന്, വോൾവർഹാംപ്ടൺ വാണ്ടറേഴ്സിനെതിരെ 2-0 ന് മത്സരത്തിൽ വാൻ ഡൈക്ക് ലിവർപൂളിന് വേണ്ടി തന്റെ ആദ്യ ഗോൾ നേടി. 2018–19 സീസണിൽ പ്രീമിയർ ലീഗ് ശ്രദ്ധേയമായ പ്രകടനം തുടർന്ന അദ്ദേഹം നവംബർ, ഡിസംബർ മാസങ്ങളിൽ പി‌എഫ്‌എ പ്ലെയർ ഓഫ് ദ മന്ത് സമ്മാനം നേടി.
2019 ഫെബ്രുവരി 27 ന് വാട്ട്ഫോർഡിനെതിരായ 5-0 വിജയത്തിൽ വാൻ ഡൈക്ക് രണ്ടുതവണ ഗോൾ നേടി. അടുത്ത മാസം, ബയേൺ മ്യൂണിക്കിനെ 3-1 ന് തോൽപ്പിച്ച മത്സരത്തിൽ അദ്ദേഹം ചാമ്പ്യൻസ് ലീഗിലെ തന്റെ ആദ്യ ഗോൾ കണ്ടെത്തി.
ഏപ്രിൽ 20 ന്, പി‌എഫ്‌എ പ്ലേയേഴ്സ് പ്ലെയർ ഓഫ് ദ ഇയർ അവാർഡിനായി, സഹതാരം സാഡിയോ മാനെക്കൊപ്പം. നാമനിർദ്ദേശം ചെയ്യപ്പെട്ട ആറ് കളിക്കാരിൽ ഒരാളായിരുന്നു അദ്ദേഹം. നാലുദിവസത്തിനുശേഷം, ലിവർപൂൾ ടീമംഗങ്ങളായ ട്രെന്റ് അലക്സാണ്ടർ-അർനോൾഡ്, മാനെ, ആൻഡ്രൂ റോബർ‌ട്ട്സൺ എന്നിവർക്കൊപ്പം പി‌എഫ്‌എ ടീം ഓഫ് ദ ഇയറിൽ അദ്ദേഹത്തെ തിരഞ്ഞെടുത്തു. 2019 ഏപ്രിൽ 28 ന് അദ്ദേഹത്തെ പി‌എഫ്‌എ പ്ലെയർ ഓഫ് ദ ഇയർ ആയി തിരഞ്ഞെടുത്തു. ജൂൺ 1 ന് നടന്ന യുവേഫ ചാമ്പ്യൻസ് ലീഗ് ഫൈനലിൽ ടോട്ടൻഹാമിനെതിരെ ലിവർപൂൾ 2-0 ന് വിജയിച്ചതിനെത്തുടർന്ന് വാൻ ഡൈക്കിനെ മാൻ ഓഫ് ദ മാച്ച് ആയി തിരഞ്ഞെടുത്തു.
2019 ഓഗസ്റ്റിൽ യുവേഫ പ്ലെയർ ഓഫ് ദ ഇയർ അവാർഡ് വാൻ ഡൈക്ക് നേടി. 2019 സെപ്റ്റംബർ 2 ന് ഫിഫ ഫുട്ബോൾ അവാർഡിന്റെ ചുരുക്കപ്പട്ടികയിൽ ഉൾപ്പെടുത്തി. 2019 സെപ്റ്റംബർ 23 ന്, മികച്ച ഫിഫ പുരുഷ കളിക്കാരന്റെ തിരഞ്ഞെടുപ്പിൽ രണ്ടാം സ്ഥാനത്തെത്തി. 2019 ഒക്ടോബറിൽ, ബാലൻ ഡി ഓർ (ഗോൾഡൻ ബോൾ) പുരസ്‌കാരത്തിനായി പരിഗണിക്കുന്ന 30 ഫുട്ബോൾ കളിക്കാരിൽ ഒരാളായി വാൻ ഡൈക്കിനെ ഉൾപ്പെടുത്തി.
ക്ലബ്
ലിവർപൂൾ
അന്താരാഷ്ട്ര മത്സരങ്ങൾ
നെതർലാന്റ്സ്
ബാഹ്യ ലിങ്കുകൾ
വർഗ്ഗം:ഡച്ച് ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1991-ൽ ജനിച്ചവർ വർഗ്ഗം:ലിവർപൂൾ എഫ്.സി. കളിക്കാർ
റൗവാ ത്ലിലി
ടുണീഷ്യയിൽ നിന്നുള്ള ഒരു പാരാലിമ്പിയൻ കായികതാരമാണ് റൗവാ ത്ലിലി (അറബി: روعة born; ജനനം: ഒക്ടോബർ 5, 1989) പ്രധാനമായും എഫ് 41 ഷോട്ട് പുട്ട്, ഡിസ്കസ് ഇനങ്ങളിൽ മത്സരിക്കുന്നു.
കരിയർ
2006-ൽ ത്ലിലി സീനിയർ അന്താരാഷ്ട്ര അരങ്ങേറ്റം നടത്തി. 2008-ലെ ചൈനയിലെ ബീജിംഗിൽ നടന്ന സമ്മർ പാരാലിമ്പിക്‌സിൽ പങ്കെടുത്തു. അവിടെ വനിതാ ഷോട്ട്പുട്ടിൽ സ്വർണ്ണ മെഡൽ നേടി. എഫ് 40 ഇവന്റിൽ 8.95 മീറ്ററിൽ ഒരു പുതിയ ലോക റെക്കോർഡും വനിതാ ഡിസ്കസ് ത്രോ എഫ് 40 ഇവന്റിൽ ഒരു വെള്ളിയും നേടി.
നാലുവർഷത്തിനുശേഷം യുകെയിലെ ലണ്ടനിൽ നടന്ന 2012-ലെ സമ്മർ പാരാലിമ്പിക്‌സിൽ പങ്കെടുത്തു. 9.86 മീറ്ററിൽ മറ്റൊരു ലോക റെക്കോർഡ് ഡിസ്റ്റൻസ് എഫ് 40 ഷോട്ടിൽ വീണ്ടും സ്വർണം നേടിയ അവർ ബീജിംഗിൽ നിന്ന് മെഡൽ നേടി. എഫ് 40 ഡിസ്കസ് ഇനത്തിൽ മറ്റൊരു വെള്ളി മെഡലും അവർ നേടി.
2016-ലെ സമ്മർ ഒളിമ്പിക്സിൽ ഇവിടെ നടന്ന രണ്ട് ഇനങ്ങളിലും സ്വർണ്ണ മെഡലുകൾ നേടാൻ അവർക്ക് കഴിഞ്ഞു. ആദ്യം അവർ എഫ് 41 ഷോട്ടിൽ വിജയിച്ചു. 10.19 മീറ്റർ ദൂരം എറിഞ്ഞ് 1.80 മീറ്ററിൽ വിജയിച്ചു. ആറ് ദിവസത്തിന് ശേഷം അവർ, ഒരു പുതിയ ലോക റെക്കോർഡ് ദൂരം എറിഞ്ഞു. 33.38 മീറ്റർ എഫ് 40 / എഫ് 41 ഡിസ്കസ് സ്വർണ്ണ മെഡൽ നേടി.
സമ്മർ ഒളിമ്പിക്സിനിടയിൽ ഐപിസി അത്‌ലറ്റിക്സ് വേൾഡ് ചാമ്പ്യൻഷിപ്പിൽ അവളുടെ വിജയം തുടർന്നു, 2011 ലും 2015 ലും എഫ് 40 / എഫ് 41 ഷോട്ടിൽ സ്വർണ്ണ മെഡലുകൾ നേടി, എഫ് 40 / എഫ് 41 ഡിസ്കസിൽ 2013 ലും 2015 ലും സ്വർണം നേടി 2011-ൽ വെള്ളി മെഡൽ നേടി.
ഐപിസി റെക്കോർഡുകൾ
2016 ഒക്ടോബർ വരെ, ഡിസ്കസ് കാറ്റഗറി എഫ് 41 ലെ 33.38 മീറ്ററിലെ ഐപിസി ലോക റെക്കോർഡുകളുടെ ഉടമയാണ് ത്ലിലി. ഇത് പാരാലിമ്പിക് റെക്കോർഡാണ്. കൂടാതെ 10.19 ൽ എഫ് 41 ഷോട്ടിൽ പാരാലിമ്പിക് റെക്കോർഡ് ഉടമയും ആണ്. ഷോട്ട് പുട്ട്, ഡിസ്കസ് എന്നിവയിൽ ഐപിസി അത്‌ലറ്റിക്സ് വേൾഡ് ചാമ്പ്യൻഷിപ്പ് റെക്കോർഡുകളും അവർ നേടിയിട്ടുണ്ട്. 2015 ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ അവർ രണ്ട് മത്സരങ്ങളിലും നേടി.
ബാഹ്യ ലിങ്കുകൾ
വർഗ്ഗം:1989-ൽ ജനിച്ചവർ
വൈൽഡ് ഡാൻസസ്
ഉക്രേനിയൻ ഗായികയും ഗാനരചയിതാവുമായ റുസ്‌ലാനയുടെ അഞ്ചാമത്തെ സ്റ്റുഡിയോ ആൽബമാണ് വൈൽഡ് ഡാൻസസ്. ഇത് 2004 ജൂലൈ 6-ന് പുറത്തിറങ്ങി. ഈ ആൽബം ഉക്രെയ്നിൽ 7x പ്ലാറ്റിനം സർട്ടിഫിക്കറ്റ് നേടി 700,000 കോപ്പികളും വിറ്റു.
കുറിപ്പുകൾ
വർഗ്ഗം:സംഗീത ആൽബങ്ങൾ
ജാമിഅഃ നൂരിയ്യ അറബിക് കോളേജ്
ലഘുചിത്രം|271x271ബിന്ദു|പ്രധാന കവാടം തെക്കെ ഇന്ത്യയിലെ പ്രമുഖ മുസ്ലിം മതകലാലയങ്ങളിലൊന്നാണ് ജാമിഅഃ നൂരിയഃ അറബിക് കോളേജ്, ഫൈസാബാദ്, പട്ടിക്കാട്. മലപ്പുറം ജില്ലയിലെ പെരിന്തൽമണ്ണക്കടുത്ത പട്ടിക്കാട് ആണ് ഈ സ്ഥാപനത്തിന്റെ ആസ്ഥാനം. . ഇവിടെ നിന്നും മൗലവി ഫാസിൽ ഫൈസി (എം.എഫ്.എഫ്) ബിരുദം നേടിയ പണ്ഡിത വ്യൂഹം ഇന്ന് കേരളത്തിനകത്തും പുറത്തും സേവനമനുഷ്ഠിക്കുന്നു. കേരളത്തിലെ ആദ്യത്തെ ഇസ്ലാം മത പഠന ബിരുദ ദാന കലാലയമായിട്ടാണ് ജാമിഅഃ നൂരിയഃ അറബിക് കോളെജ് അറിയപ്പെടുന്നത്. ഖാഇദുൽ ഖൗം സയ്യിദ് അബ്ദു റഹ്മാൻ ബാഫഖി തങ്ങളാണ് ജാമിഅഃ നൂരിയ്യ അറബിയ്യ എന്ന് ഈ മഹത്തായ സ്ഥാപനത്തിനു വേണ്ടി തുടക്കകാലം മുതൽ മുന്നിൽ നിന്ന് നയിച്ചത്.. പാണക്കാട് സയ്യിദ് പി.എം.എസ്.എ പൂക്കോയ തങ്ങളും ഈ സ്ഥാപനത്തിന്റെ പുരോഗതിക്ക് നേതൃത്വം വഹിച്ചിട്ടുണ്ട്. സമ്പന്നനും ഉദാരമതിയുമായ ബാപ്പുഹാജി എന്ന വ്യക്തിയാണ് ജാമിഅ നൂരിയ അറബിക് കോളേജ് സ്ഥാപിക്കുന്നതിന്ന്  250ഓളം ഏക്കർ സ്ഥലവും സമ്പത്തും നൽകി സഹായിച്ചത്. ഈ സ്ഥാപനത്തിൻറെ തന്നെ ഇപ്പോഴത്തെ പ്രിൻസിപ്പളും സമസ്ത കേരള ജംഇയ്യത്തുൽ ഉലമാ ജനറൽ സെക്രട്ടറിയുമായ പ്രൊഫ.ആലികുട്ടി മുസ്ലിയാർ,ഈ സ്ഥാപനത്തിൻറെയും ഇന്ത്യൻ യൂണിയൻ മുസ്ലിം ലീഗ്, എസ്.വൈ.എസ്. എന്നിവയുടെ മുൻ സംസ്ഥാന അദ്ധ്യക്ഷനായിരുന്ന പാണക്കാട് സയ്യിദ്‌ ഹൈദരലി ശിഹാബ്‌ തങ്ങൾ, മുൻ കേരള വഖഫ്‌ ബോർഡ്‌ ചെയർമാൻ പരേതനായ പാണക്കാട് സയ്യിദ്‌ ഉമറലി ശിഹാബ്‌ തങ്ങൾ, എസ്.വൈ.എസ്. നേതാക്കളായ അബ്ദുൽ ഹമീദ്‌ ഫൈസി അമ്പലക്കടവ്,നാസർ ഫൈസി കൂടത്തായി,എസ്.കെ.എസ്.എസ്.എഫ്. സംസ്ഥാന ജനറൽ സെക്രട്ടറി റഷീദ് ഫൈസി വെള്ളായിക്കോട്, മുൻ ജനറൽ സെക്രട്ടറി അഡ്വ.മുഹമ്മദ്‌ ഫൈസി ഓണംപിള്ളി, ദാറുൽ ഹുദാ വൈസ് ചാൻസലർ ഡോ.ബഹാഉദ്ദീൻ മുഹമ്മദ് നദ്‌വി, വാഫി വാഫീയ്യ സെക്രട്ടറി അബ്ദുൽ ഹകീം ഫൈസി ആദ്രശ്ശേരി, ദർശന ടിവി ചാനൽ സി.ഇ.ഒ സിദ്ധീഖ്‌ ഫൈസി വാളക്കുളം, എന്നിവർ ഈ സ്ഥാപനത്തിൽ നിന്നും മൗലവി ഫാസിൽ ഫൈസി ബിരുദം നേടിയവരിൽ പ്രമുഖരാണ്. ഓരോ വർഷവും നടക്കുന്ന വാർഷിക സനദ് ദാന സമ്മേളനത്തിൽ വെച്ചാണ് നൂറുകണക്കിന് ഫൈസികൾക്കാണ് ബിരുദം നൽകുന്നത്. മുത്വവ്വൽ, മുഖ്തസർ കോഴ്സുകളിലേക്ക് പ്രവേശനം നൽകപ്പെടുന്ന ഇവിടെ അനിവാര്യമായ ഭൗതിക വിഷയങ്ങളും അഭ്യസിപ്പിക്കപ്പെടുന്നു. വിദ്യാർഥികളുടെ നാനോന്മുഖ അഭിവൃദ്ധിക്കായി സ്ഥാപിപിക്കപ്പെട്ടതാണ് നൂറുൽ ഉലമാ എന്ന വിദ്യാർത്ഥി സമാജം. ഇതിന്റെ മേൽനോട്ടത്തിൽ പുറത്തിറങ്ങുന്ന പ്രസിദ്ധീകരണമാണ് അൽമുനീർ മാസിക.
ജൂനിയർ കോളേജുകൾ
ജാമിഅക്ക് കീഴിൽ അമ്പതിലതികം ജൂനിയർ കോളേജുകൾ കേരളം, കർണ്ണാടക, ആന്തമാൻ എന്നിവിടങ്ങളിലായി പ്രവർത്തിക്കുന്നുണ്ട്. കൂടാതെ ജാമിഅയുടെ കീഴിൽ ആഫ്രിക്കൻ രാജ്യമായ കെനിയയിലെ നൈറോബിയിലും തെക്കൻ ശാന്തസമുദ്രത്തിലെ ഒരു ദ്വീപ് രാജ്യമായ ഫിജിയിലും ജൂനിയർ കോളേജുകൾ സ്ഥാപിക്കാൻ പദ്ധതിയുണ്ട്
സഹസ്ഥാപനങ്ങൾ
ജൂനിയർ കോളേജിനു പുറമേ മറ്റു സഹസ്ഥാപങ്ങൾ കൂടി ജാമിഅക്കു കീഴിൽ പ്രവർത്തിക്കുണ്ട്. അവയിൽ പലതും പട്ടിക്കാടുള്ള ക്യാംപസിലാണ് സ്ഥിതി ചെയ്യുന്നത്. എം.ഇ.എ എഞ്ചിനീയറിംഗ് കോളേജ് ജാമിഅയുടെയും സമസ്ത കേരള ഇസ്‌ലാം മത വിദ്യാഭ്യാസ ബോർഡിന്റെയും സംയുക്താഭിമുഖ്യത്തിലാണ് നടക്കുന്നത്. കൂടാതെ സുവർണ്ണ ജൂബിലീ പദ്ധതിയായ ശിഹാബ് തങ്ങൾ സെന്റർ ഫോർ ഇസ്‌ലാമിക് സ്റ്റഡീസ്, ഇസ്‌ലാമിക് ഡിസ്റ്റൻസ് സ്‌കൂൾ, നാഷണൽ മിഷൻ എന്നിവ കൂടി പ്രവർത്തിക്കുന്നു. 52ാം വാർഷിക 50ാം സനദ് ദാന പദ്ധതിയായിരുന്ന എം.കെ അബ്ദുൽ ഖാദർ ഹാജി മെമ്മോറിയൽ ലൈബ്രറി കൂടി ക്യംപസിൽ പ്രവർത്തിക്കുന്നുണ്ട്. .
വാർഷിക സനദ് ദാന സമ്മേളനങ്ങൾ
ജാമിഅ എല്ലാവർഷവും ആദ്യമാസങ്ങളിലാണ് അതിന്റെ വാർഷിക സനദ് ദാന സമ്മേളനങ്ങൾ നടത്താറുള്ളത്. നാലു ദിവസങ്ങളിലായി നടക്കാറുള്ള വിവിധ സെഷനുകളിൽ വിദ്യാഭ്യാസ-സാമൂഹ്യ-സാംസ്കാരീക-മത രംഗത്തുള്ള പല പ്രമുഖരും സംബന്ധിക്കാറുണ്ട്. ഈ പരിപാടിയിലാണ് ഓരോ വർഷവും പഠിച്ചിറങ്ങുന്ന നൂറുകണക്കിന് ഫൈസീ പണ്ഡിതർക്ക് സനദ് നൽകാറ്. കേരളത്തിനകത്തും പുറത്തുനിന്നുമായി പതിനായിരങ്ങളാണ് സമ്മേളനത്തിൽ സംബന്ധിക്കാറുള്ളത്.
www.noorululama.com
അവലംബം
വർഗ്ഗം:അപൂർണ്ണ ലേഖനങ്ങൾ വർഗ്ഗം:സമസ്ത (ഇ.കെ. വിഭാഗം)
ബാലാജി ബാജിറാവു
ഇന്ത്യയിലെ മറാഠ സാമ്രാജ്യത്തിലെ എട്ടാമത്തെ പേഷ്വയായിരുന്നു നാനാ സാഹേബ് എന്നറിയപ്പെടുന്ന ബാലാജിറാവു ഭട്ട് (8 ഡിസംബർ 1720 - 23 ജൂൺ 1761). 1740-ൽ അദ്ദേഹത്തിന്റെ പിതാവ് പേഷ്വാ ബാജിറാവു ഒന്നാമന്റെ മരണശേഷം അദ്ദേഹം പേഷ്വയായി നിയമിതനായി. അദ്ദേഹത്തിന്റെ ഭരണകാലത്ത് ഛത്രപതി (മറാഠ ചക്രവർത്തി) വെറുമൊരു പദവി മാത്രമായിരുന്നു. അതേ സമയം, മറാഠാ സാമ്രാജ്യം ഒരു കോൺഫെഡറസിയായി രൂപാന്തരപ്പെടാൻ തുടങ്ങി. നാഗ്പൂർ രാജ്യത്തിലെ ഹോൾക്കർ, സിന്ധ്യ, ഭോസ്ലേ തുടങ്ങിയ കുടുംബങ്ങൾ കൂടുതൽ ശക്തരായ അധികാരകേന്ദ്രങ്ങളായി. ബാലാജി ബാജിറാവുവിന്റെ കാലത്ത് മറാഠ സാമ്രാജ്യം വിസ്തൃതിയിൽ അതിന്റെ പാരമ്യത്തിലെത്തി. ഈ വിപുലീകരണത്തിന്റെ വലിയൊരു ഭാഗം മറാഠ സാമ്രാജ്യത്തിലെ അധികാരം കൈയ്യാളിയ മറ്റു പല പ്രമുഖരും ആണ് നയിച്ചത്. ബാലാജി ബാജിറാവു ഒരു സമർത്ഥനായ തന്ത്രജ്ഞനും കൗശലമുള്ള നയതന്ത്രജ്ഞനും പ്രഗത്ഭനായ രാഷ്ട്രതന്ത്രജ്ഞനുമായിരുന്നു. അദ്ദേഹം തന്റെ ബന്ധുവായ സദാശിവറാവു ഭാവുവുമായി ചേർന്ന് തന്റെ സാമ്രാജ്യത്തിൽ പുതിയ നിയമനിർമ്മാണ, സാമ്പത്തിക സംവിധാനങ്ങൾ അവതരിപ്പിച്ചു. അദ്ദേഹത്തിന്റെ നേതൃത്വത്തിൽ, മറാഠാ സാമ്രാജ്യത്തിന്റെ അതിർത്തികൾ ഇന്നത്തെ പാക്കിസ്ഥാനിലെ പെഷവാർ, തെക്ക് ശ്രീരംഗപട്ടണം, ഇന്നത്തെ പശ്ചിമ ബംഗാളിലെ മേദിനിപൂർ എന്നിവിടങ്ങളിലേക്ക് വ്യാപിച്ചു. അദ്ദേഹം തലസ്ഥാന നഗരിയായ പൂനെയിലും മറാഠാ സാമ്രാജ്യത്തിന്റെ മറ്റ് ഭാഗങ്ങളിലും സഞ്ചാരികൾക്കായി കനാലുകളും പാലങ്ങളും ക്ഷേത്രങ്ങളും ലോഡ്ജുകളും നിർമ്മിച്ചു. പേഷ്വാ എന്ന നിലയിലുള്ള തന്റെ ഇരുപത് വർഷത്തെ ഭരണത്തിൽ, നാനാസാഹെബ് തന്റെ ഭരണത്തിൻ കീഴിൽ വടക്ക് മുഗളന്മാർ, തെക്ക് നിസാം, കിഴക്ക് ബംഗാൾ സുൽത്താനത്ത് എന്നീ മൂന്ന് പ്രധാന ശക്തികളെ കീഴടക്കി. അതോടൊപ്പം അദ്ദേഹം പഞ്ചാബിന്റെ മേലുള്ള അഫ്ഗാൻ നിയന്ത്രണത്തെ ദുർബലപ്പെടുത്തി. രജപുത്രരെയും രോഹില്ലകളെയും കീഴടക്കി, ഔധ് രാജ്യത്തെ നിർവീര്യമാക്കി. അദ്ദേഹം കർഷകരുടെ അവസ്ഥ വളരെയധികം മെച്ചപ്പെടുത്തുകയും കാർഷിക മേഖലയിൽ ശ്രദ്ധേയമായ മാറ്റങ്ങൾ വരുത്തുകയും ചെയ്തു. അദ്ദേഹത്തിന്റെ ഭരണകാലത്ത് നിരവധി വിജയകരമായ സാമ്പത്തിക മാറ്റങ്ങൾ രാജ്യത്ത് സംഭവിച്ചു. അദ്ദേഹത്തിന്റെ ബന്ധുവായ സദാശിവറാവു ഭാവു മറാഠാ സൈന്യത്തിന്റെ നവീകരണത്തിന് തുടക്കമിട്ടു.
അവലംബം
വർഗ്ഗം:മറാത്താ ഭരണാധികാരികൾ വർഗ്ഗം:ഡിസംബർ 8-ന് ജനിച്ചവർ വർഗ്ഗം:1720-ൽ ജനിച്ചവർ വർഗ്ഗം:ജൂൺ 23-ന് മരിച്ചവർ വർഗ്ഗം:1761-ൽ മരിച്ചവർ
റോജി എം. ജോൺ
2016 മുതൽ അങ്കമാലിയിൽ നിന്നുള്ള നിയമസഭാംഗവും എൻ.എസ്.യു.ഐ മുൻ ദേശീയ പ്രസിഡൻറുമായിരുന്ന കേരളത്തിൽ നിന്നുള്ള കോൺഗ്രസിൻ്റെ യുവനേതാവാണ്. റോജി.എം.ജോൺ (ജനനം:20 മെയ് 1982)
ജീവിതരേഖ
കണ്ണൂർ ജില്ലയിലെ തളിപ്പറമ്പ് താലൂക്കിൽ എം.വി.ജോണിൻ്റേയും എൽസമ്മയുടേയും മകനായി 1982 മെയ് 20ന് ജനിച്ചു. പ്രാഥമിക വിദ്യാഭ്യാസത്തിനു ശേഷം എസ്.എച്ച്.കോളേജ് തേവര, ജെ.എൻ.യു.ഹൈദരാബാദ് എന്നിവിടങ്ങളിലായിരുന്നു. എം.എ.എം.എംഫിൽ ആണ് വിദ്യാഭ്യാസ യോഗ്യത.
രാഷ്ട്രീയ ജീവിതം
ഒരു ഇന്ത്യൻ നാഷണൽ കോൺഗ്രസ് രാഷ്ടീയ പ്രവർത്തകനാണ് റോജി.എം.ജോൺ കോൺഗ്രസ്സിന്റെ വിദ്യാർത്ഥി വിഭാഗമായ എൻ.എസ്.യു.ഐ വിന്റെ മുൻ ദേശീയ അദ്ധ്യക്ഷനായ ഇദ്ദേഹം 2016- മുതൽ അങ്കമാലി നിയോജകമണ്ഡലത്തിൽ നിന്നുള്ള സാമാജികനാണ്. .
പ്രധാന പദവികൾ
അവലംബം
വർഗ്ഗം:1982-ൽ ജനിച്ചവർ വർഗ്ഗം:മേയ് 20-ന് ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
മഞ്ഞപ്പാപ്പാത്തി
ഇന്ത്യയിലെ ഏറ്റവും സാധാരണ ശലഭമായ മഞ്ഞപ്പാപ്പാത്തി (Eurema hecabe) സദാസമയവും പുല്ലുകൾക്കിടയിൽ തത്തിപ്പാറി നടക്കുന്നതായി കാണാം. തിളങ്ങുന്ന മഞ്ഞ ചിറകുകളുടെ ഉപരിഭാഗത്ത് കറുത്തപാടുണ്ട്. മുൻചിറകിന് അടിവശത്തായി കറുത്ത പൊട്ടുകളും കാണാം. ഇവയുടെ അടുത്ത ബന്ധുക്കൾ ആണ് ചെറുമഞ്ഞപ്പാപ്പാത്തി(Small Grass Yellow -Eurema brigitta ) മുപ്പൊട്ടൻ മഞ്ഞപ്പാപ്പാത്തി(Three-spot Grass Yellow-Eurema blanda) ഒറ്റപൊട്ടൻ മഞ്ഞപ്പാപ്പാത്തി(One-spot Grass Yellow-Eurema andersoni) പൊട്ടില്ലാ മഞ്ഞപ്പാപ്പാത്തി(Spotless Grass Yellow-Eurema laeta)
സൈനബ് ഔകാച്ച്
ഒരു മൊറോക്കൻ ചലച്ചിത്ര നടിയും മോഡലുമാണ് സൈനെബ് ഔകാച്ച് (അറബിക്: زينب أوكاش‎; /ˈziːnɛb ˈuːkəʃ/; ജനനം ഡിസംബർ 1, 1982). 2007 ലെ ഗാവിൻ ഹൂഡ് എന്ന ചിത്രത്തിലെ ഫാത്തിമയുടെ വേഷം ലോകമെമ്പാടുമുള്ള പ്രേക്ഷകർക്ക് പരിചിതമാണ്.
മുൻകാലജീവിതം
ഒകാച്ച് ജനിച്ചതും വളർന്നതും മൊറോക്കോയിലെ കാസബ്ലങ്കയിലാണ്. 2004-ൽ അവർ ഫ്രാൻസിലേക്ക് താമസം മാറി. അവിടെ തന്റെ അഭിനയ ജീവിതത്തിൽ ശ്രദ്ധ കേന്ദ്രീകരിക്കുന്നതിനായി കോഴ്‌സ് ഫ്ലോറന്റിൽ ചേരുന്നതിന് മുമ്പ് സാമ്പത്തിക ശാസ്ത്രം പഠിച്ചു.
കരിയർ
പ്രശസ്ത മൊറോക്കൻ ചലച്ചിത്ര നിർമ്മാതാവ് അബ്ദുൽഹായ് ലറാക്കിയുടെ Parfum de Mer എന്ന ചിത്രത്തിലെ അഭിനയത്തിനും കമൽ കമലിന്റെ മൊറോക്കൻ ടെലിവിഷൻ പരമ്പരയായ Une Famille Respectable-ലെ അഭിനയത്തിനും 2007-ൽ മെറിൽ സ്ട്രീപ്പ്, ജേക്ക് ഗില്ലെൻഹാൽ, റീസ് വിതർസ്പൂൺ എന്നിവരോടൊപ്പം റെൻഡിഷൻ എന്ന ചിത്രത്തിലെ യുവ അറബ് നായികയായി അഭിനയിച്ചതിനും ഒകാച്ച് അന്താരാഷ്ട്ര പ്രശസ്തിയിലേക്ക് ഉയർന്നു. ദി വുൾഫ് ഓഫ് വാൾസ്ട്രീറ്റിലും കൂടാതെ നിക്കലോഡിയനിൽ സംപ്രേഷണം ചെയ്ത ഏലിയൻ ഡോൺ എന്ന സയൻസ് ഫിക്ഷൻ ടെലിവിഷൻ പരമ്പരയിലും ഔക്കാച്ച് ഒരു വേഷം ചെയ്തു. .
പുറംകണ്ണികൾ
Website:  http://zineboukach.com/
വർഗ്ഗം:മൊറോക്കൻ ചലച്ചിത്രനടിമാർ വർഗ്ഗം:1982-ൽ ജനിച്ചവർ വർഗ്ഗം:ഡിസംബർ 1-ന് ജനിച്ചവർ
ഓക്സിലറി നഴ്‌സ് മിഡ്‌വൈഫ്
ഓക്സിലറി നഴ്‌സ് മിഡ്‌വൈഫ് അല്ലെങ്കിൽ സാധാരണയായി എഎൻഎം എന്നറിയപ്പെടുന്ന നഴ്സുമാർ, ഇന്ത്യയിലെ ഒരു ഗ്രാമതല വനിതാ ആരോഗ്യ പ്രവർത്തകർ ആണ്. സമൂഹത്തെയും ആരോഗ്യ സേവനങ്ങളെയും ബന്ധിപ്പിക്കുന്ന ആദ്യ തലത്തിലുള്ള ആരോഗ്യ പ്രവർത്തകരായി അവർ അറിയപ്പെടുന്നു. ഹെൽത്ത് ഓർഗനൈസേഷൻ പിരമിഡിലെ ഗ്രാസ് റൂട്ട് വർക്കർമാരായാണ് എഎൻഎംമാരെ കണക്കാക്കുന്നത്. ഗ്രാമീണ സമൂഹങ്ങൾക്ക് സുരക്ഷിതവും ഫലപ്രദവുമായ പരിചരണം നൽകുന്നതിന് അവരുടെ സേവനങ്ങൾ പ്രധാനമായി കണക്കാക്കപ്പെടുന്നു. ദേശീയ ആരോഗ്യ പരിപാടികളുടെ ലക്ഷ്യങ്ങൾ കൈവരിക്കാൻ ഇവർ കമ്മ്യൂണിറ്റികളെ സഹായിച്ചേക്കാം.
പശ്ചാത്തലം
1973-ൽ, ഇന്ത്യാ ഗവൺമെന്റിന്റെ കർത്താർ സിംഗ് കമ്മിറ്റി ആരോഗ്യ സേവനങ്ങളുടെ പ്രവർത്തനങ്ങൾ സംയോജിപ്പിക്കുകയും എഎൻഎം മാരുടെ റോളിൽ മാറ്റം വരുത്തുകയും ചെയ്തു. 10,000-12,000 പേർക്ക് 1 എഎൻഎം ഉണ്ടായിരിക്കണമെന്ന് സമിതി ശുപാർശ ചെയ്തു.
1975-ൽ ശ്രീവാസ്തവ കമ്മിറ്റി എഎൻഎമ്മിന്റെ റോൾ വിപുലീകരിക്കാൻ ശുപാർശ ചെയ്തു. ശുപാർശ ചെയ്യപ്പെട്ട വിപുലീകരണത്തിൽ ഒരു മൾട്ടി പർപ്പസ് ഹെൽത്ത് വർക്കർ എന്ന നിലയിൽ എഎൻഎമ്മിന്റെ പങ്ക് ഉൾപ്പെടുന്നു. പ്രസവ ശുശ്രൂഷയ്‌ക്കൊപ്പം, കുട്ടികളുടെ ആരോഗ്യവും (പ്രതിരോധ കുത്തിവയ്പ്പ്), ഗ്രാമീണരുടെ പ്രാഥമിക രോഗചികിത്സാ പരിചരണവും എഎൻഎമ്മിന്റെ പ്രവർത്തനങ്ങളിൽ ഉൾപ്പെടുത്തണമെന്ന് കമ്മിറ്റി ശുപാർശ ചെയ്തു. ഇന്ത്യൻ നഴ്‌സിംഗ് കൗൺസിൽ (INC) കമ്മിറ്റിയുടെ ശുപാർശകൾ അംഗീകരിച്ച് 1977-ൽ ഇവ സിലബസിൽ ഉൾപ്പെടുത്തി. ഈ തീരുമാനം എഎൻഎമ്മിന്റെ പരിശീലന കാലയളവ് 24 മാസത്തിൽ നിന്ന് 18 മാസമായി കുറച്ചു.
1986-ൽ ദേശീയ വിദ്യാഭ്യാസ നയം എഎൻഎം പ്രോഗ്രാമിന് തൊഴിലധിഷ്ഠിത വിദ്യാഭ്യാസ പദവി നൽകി. ഈ തീരുമാനത്തെത്തുടർന്ന്, INC അതിന്റെ നയം വീണ്ടും അവലോകനം ചെയ്യുകയും ആരോഗ്യ കുടുംബക്ഷേമ മന്ത്രാലയം എഎൻഎം കോഴ്‌സ് +2 ലെവലിൽ (പത്താം ക്ലാസ്/ഹയർ സെക്കൻഡറി തലത്തിന് ശേഷം) തൊഴിലധിഷ്ഠിതമാക്കാൻ ശുപാർശ ചെയ്യുകയും ചെയ്തു. എന്നിരുന്നാലും, ഇന്ത്യയിലെ ഏതാനും സംസ്ഥാനങ്ങൾ മാത്രമാണ് ഹയർസെക്കൻഡറി സ്കൂൾ വിദ്യാഭ്യാസത്തിൽ എഎൻഎം കോഴ്‌സ് ഒരു തൊഴിലധിഷ്ഠിത കോഴ്‌സാക്കിയത്. INC യുടെ ഏറ്റവും പുതിയ മാർഗ്ഗനിർദ്ദേശങ്ങൾ അനുസരിച്ച്, ഒരു എഎൻഎം കോഴ്‌സിലേക്കുള്ള പ്രവേശനത്തിനുള്ള ഏറ്റവും കുറഞ്ഞ പ്രായം 17 വയസും പരമാവധി പ്രായപരിധി 35 വയസും ആയിരിക്കണം.
2005-ൽ, ദേശീയ ഗ്രാമീണ ആരോഗ്യ ദൗത്യം (NRHM) ആരംഭിച്ചു, ഇത് ഗ്രാമങ്ങളിൽ പ്രാഥമിക ആരോഗ്യ പരിരക്ഷ മെച്ചപ്പെടുത്തുന്നതിൽ ശ്രദ്ധ കേന്ദ്രീകരിക്കുകയും ആരോഗ്യ സേവനങ്ങളും സമൂഹവും തമ്മിലുള്ള ഒരു കണ്ണി എന്ന നിലയിൽ എഎൻഎം ന്റെ പ്രാധാന്യം വർധിപ്പിക്കുകയും ചെയ്തു.
എഎൻഎമ്മിന്റെ പങ്ക്
ആരോഗ്യ ഉപകേന്ദ്രങ്ങളിലാണ് എഎൻഎമ്മുകൾ പ്രവർത്തിക്കുന്നത്. സമൂഹത്തിന് പ്രാഥമിക ആരോഗ്യ പരിരക്ഷ നൽകുന്ന ഒരു ചെറിയ ഗ്രാമതല സ്ഥാപനമാണ് ഉപകേന്ദ്രം. പ്രൈമറി ഹെൽത്ത് സെന്ററിന്റെ (പിഎച്ച്സി) കീഴിലാണ് ഉപകേന്ദ്രം പ്രവർത്തിക്കുന്നത്. ഓരോ പിഎച്ച്‌സിയിലും സാധാരണയായി ആറോളം ഉപകേന്ദ്രങ്ങളുണ്ട്. 2005-ൽ എൻആർഎച്ച്എം ആരംഭിക്കുന്നതിന് മുമ്പ് ഒരു സബ്സെന്ററിന് ഒരു എഎൻഎം എന്ന നിലയിലായിരുന്നു. ഒരു ഗ്രാമത്തിന്റെ ആരോഗ്യ സംരക്ഷണ ആവശ്യങ്ങൾ നിറവേറ്റാൻ ഒരു എഎൻഎം പര്യാപ്തമല്ലെന്ന് പിന്നീട് കണ്ടെത്തി. 2005-ൽ NRHM ഓരോ ഉപകേന്ദ്രത്തിനും രണ്ട് എഎൻഎം-മാരെ (ഒരു സ്ഥിരവും ഒരു കരാറും) അനുവദിച്ചു. ഉത്തരവാദിത്തം വർധിപ്പിക്കാൻ പ്രാദേശിക വില്ലേജിൽ നിന്നാണ് സാധാരണയായി എഎൻഎമ്മിനെ തിരഞ്ഞെടുക്കുന്നത്.
NRHM-ന് കീഴിൽ, ഓരോ ഉപകേന്ദ്രത്തിനും ചെലവിനായി 10,000 രൂപ അൺടൈഡ് ഫണ്ട് ലഭിക്കും. അത്തരം ഫണ്ടുകൾ ലഭിക്കുന്നതിന് എഎൻഎമ്മിന് ഗ്രാമത്തിലെ സർപഞ്ചുമായി (തലവൻ) ജോയിന്റ് ബാങ്ക് അക്കൗണ്ട് ഉണ്ട്. സബ്‌സെന്ററിലേയ്‌ക്ക് ആവശ്യമായ രക്തസമ്മർദ്ദ ഉപകരണങ്ങൾ, തൂക്ക യന്ത്രം, തുലാസുകൾ, ശുചീകരണം എന്നിവയ്‌ക്ക് ആവശ്യമായ സാധനങ്ങൾ വാങ്ങുന്നതിന് എഎൻഎം കൾ അൺടൈഡ് ഫണ്ട് ഉപയോഗിക്കുന്നു. NRHM വഴി അൺടൈഡ് ഫണ്ട് അനുവദിച്ചതിനുശേഷം സബ് സെന്റർ തലത്തിൽ ഡെലിവറി നിരക്ക് വർദ്ധിപ്പിച്ചു.
മലയോര, ആദിവാസി മേഖലകൾ പോലുള്ള വിദൂര പ്രദേശങ്ങളിൽ, ഗതാഗത സൗകര്യം കുറവായിരിക്കാൻ സാധ്യതയുള്ളതിനാൽ, സ്ത്രീകൾക്ക് ഹോം ഡെലിവറി നടത്താൻ എഎൻഎമ്മുകൾ ആവശ്യമാണ്.
ആഷയുമായുള്ള ബന്ധം
അക്രഡിറ്റഡ് സോഷ്യൽ ഹെൽത്ത് ആക്ടിവിസ്റ്റ് (ആശ) ഒരു കമ്മ്യൂണിറ്റി ഹെൽത്ത് വർക്കറാണ്. ഉപകേന്ദ്രത്തിന്റെ പരിധിയിൽ വരുന്ന പ്രദേശത്തെ ആശ്രയിച്ച്, ഓരോ എഎൻഎമ്മിനും നാലോ അഞ്ചോ ആശമാരുടെ പിന്തുണയുണ്ട്. കഴിഞ്ഞ ആഴ്‌ചയിലോ രണ്ടാഴ്‌ചയിലോ ചെയ്‌ത ജോലികൾ അവലോകനം ചെയ്യാൻ എഎൻഎംമാർ ആശാമാരുമായി ആഴ്‌ചയിലോ രണ്ടാഴ്‌ചയിലോ കൂടിക്കാഴ്ച നടത്തണം. ആരോഗ്യ പരിപാലനത്തിന്റെ വശങ്ങളിൽ എഎൻഎംമാർ ആശമാരെ നയിക്കുന്നു.
അംഗൻവാടി വർക്കറുടെ (AWW) കൂടെ, എഎൻഎം ആശമാരുടെ പരിശീലനത്തിനുള്ള റിസോഴ്സ് പേഴ്സണായി പ്രവർത്തിക്കുന്നു. സ്ഥാപനത്തിലേക്ക് ഗുണഭോക്താക്കളെ കൊണ്ടുവരാൻ എഎൻഎം ആശമാരെ പ്രേരിപ്പിക്കുന്നു. ആശമാർ ഗർഭിണികളെ പരിശോധനകൾക്കായി എഎൻഎമ്മിന്റെ അടുത്തേക്ക് കൊണ്ടുവരുന്നു. കുടുംബാസൂത്രണത്തെക്കുറിച്ചുള്ള കൗൺസിലിംഗിനായി അവർ വിവാഹിതരായ ദമ്പതികളെ എഎൻഎമ്മിന്റെ അടുത്തേക്ക് കൊണ്ടുവരുന്നു. എഎൻഎം നടത്തുന്ന പ്രതിരോധ കുത്തിവയ്പ്പുകളിലേക്ക് ആശ കുട്ടികളെ കൊണ്ടുവരുന്നു. എഎൻഎമ്മിനും ഗ്രാമത്തിനും ഇടയിലുള്ള പാലമായി ആശ പ്രവർത്തിക്കുന്നു.
ഇ.വി. കുമാരൻ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''ഇ.വി. കുമാരൻ''' (ജീവിതകാലം: 1930 - 03 ജൂൺ 2004). നാദാപുരം നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ചാണ് മൂന്നാം കേരളനിയമസഭയിൽ അംഗമായത്. 1930-ൽ ജനിച്ചു, സുമതിയാണ് ഭാര്യ ഇദ്ദേഹത്തിന് രണ്ട് പെൺ‌മക്കളുമാണുണ്ടായിരുന്നത്.
രാഷ്ട്രീയ ജീവിതം
നന്നേ ചെറുപ്പത്തിൽ തന്നെ രാഷ്ട്രീയത്തിൽ സജീവമായ ഇ.വി. കുമാരൻ നിരവധി കർഷക സമരങ്ങൾക്ക് നേതൃത്വം നൽകിയിട്ടുണ്ട്. കമ്മ്യൂണിസ്റ്റ് പാർട്ടിയിൽ പിളർപ്പുണ്ടായപ്പോൾ സി.പി.ഐ.എം.നൊപ്പം നിന്ന ഇദ്ദേഹം സി.പി.ഐ.എമ്മിന്റെ കോഴിക്കോട് ജില്ലാക്കമ്മിറ്റി സെക്രട്ടറിയായും പ്രവർത്തിച്ചിട്ടുണ്ട്. വളരെ നീണ്ടകാലം സഹകരണമേഖലയിൽ പ്രവർത്തിച്ച ഇദ്ദേഹം കാൽനൂറ്റാണ്ടോളം കോഴിക്കോട് ജില്ലാസഹകരണ ബാങ്കിന്റെ പ്രസിഡന്റായിരുന്നു. കർഷകസംഘത്തിന്റെ കോഴിക്കോട് ജില്ലാ പ്രസിഡന്റ്, സംസ്ഥാന കമ്മിറ്റിയംഗം, എടച്ചേരി ഗ്രാമപഞ്ചായത്ത് പ്രസിഡന്റ്, വടകര താലൂക്ക് സർവീസ് ബാങ്ക് ആൻഡ് മാർക്കറ്റിംഗ് സൊസൈറ്റി പ്രസിഡന്റ് എന്നീ പദവികളും ഇദ്ദേഹം വഹിച്ചിരുന്നു. 1948നും 1951നും ഇടയിൽ ജയിൽവാസവും അനുഷ്ഠിച്ചിട്ടുണ്ട്. മൂന്നാം കേരള നിയമസഭയിൽ നാദാപുരത്ത് നിന്ന് തിരഞ്ഞെടുക്കപ്പെട്ട അദ്ദേഹം പിന്നീട് നടന്ന തിരഞ്ഞെടുപ്പുകളിൽ നാദാപുരത്ത് നിന്ന് മത്സരിച്ചെങ്കിലും വിജയിച്ചില്ല. 2004 ജൂൺ മൂന്നിന് അന്തരിച്ചു.
അവലംബം
വർഗ്ഗം:1930-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:2004-ൽ മരിച്ചവർ വർഗ്ഗം:ജൂൺ 3-ന് മരിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:മൂന്നാം കേരള നിയമസഭാംഗങ്ങൾ
നിത്യ മാമ്മൻ
കേരളത്തിൽ നിന്നുള്ള ഒരു പിന്നണി ഗായികയും മികച്ച ഗായികയ്ക്കുള്ള കേരള സംസ്ഥാന ചലച്ചിത്രപുരസ്കാരം നേടിയ ഒരു പിന്നണി ഗായികയാണ് നിത്യ മാമ്മൻ. കൈലാസ് മേനോൻ ആണ് അവരെ സിനിമാ വ്യവസായത്തിലേക്ക് കൊണ്ടുവന്നത്. എടക്കാട് ബറ്റാലിയൻ 06 എന്ന ചിത്രത്തിലെ "നീ ഹിമഴയായി" എന്ന ഗാനം ആലപിച്ചുകൊണ്ട് അവർ പിന്നണി ഗായികയായി അരങ്ങേറ്റം കുറിച്ചത്. സൂഫിയും സുജാതയും എന്ന ചിത്രത്തിലെ "വാതുക്കല് വെള്ളരിപ്രാവ്" എന്ന ഗാനത്തിന് 2020-ൽ കേരള സംസ്ഥാന ചലച്ചിത്ര അവാർഡ് ലഭിച്ചു.
അവലംബങ്ങൾ
വർഗ്ഗം:കേരളത്തിലെ ഗായകർ വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:ജീവിച്ചിരിക്കുന്ന പ്രമുഖർ
കുളത്തൂപ്പുഴ ഗ്രാമപഞ്ചായത്ത്
കൊല്ലം ജില്ലയുടെ ഏറ്റവും കിഴക്കേ അറ്റത്തുള്ള രണ്ടു പഞ്ചായത്തുകളിൽ ഒന്നാണ് കുളത്തൂപ്പുഴ ഗ്രാമപഞ്ചായത്ത്. ഈ പഞ്ചായത്തിന്റെ കിഴക്ക് തമിഴ്നാട് സംസ്ഥാനവും, തെക്ക് തിരുവനന്തപുരം ജില്ലയും, പടിഞ്ഞാറ് അലയമൺ, ഏരൂർ പഞ്ചായത്തുകളും വടക്ക് തെന്മല, ആര്യൻകാവ് എന്നീ പഞ്ചായത്തുകളും അതിരുകൾ.
അവലംബം
http://www.trend.kerala.gov.in http://lsgkerala.in/kulathupuzhapanchayat Census data 2001
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
മൂൺ റിവർ (ഒന്റാറിയോ)
കാനഡയിൽ മസ്കോക്ക തടാകങ്ങൾ, സെൻട്രൽ ഒൺടേറിയയിലെ മസ്കോക ഡിസ്ട്രിക്റ്റ് മുനിസിപ്പാലിറ്റി, ജോർജ്ജിയൻ ബേ മുനിസിപ്പാലിറ്റി എന്നിവിടങ്ങളിലെ ഒരു നദിയാണ് മൂൺ നദി.   ബാല കമ്മ്യൂണിറ്റിയിലെ മസ്കോക്ക തടാകത്തിൽ നിന്ന് ജോർജ്ജിയൻ ബേയിലേയ്ക്ക് പാരി സൗണ്ടിന്റെ തെക്ക് ഹൂറൺ തടാകത്തിലൂടെ ഒഴുകുന്നു. നദിയുടെ പേര് മൂൺ -സിബി എന്ന ഓജിബ്വ പേരിൽ നിന്നാണ് വന്നത് അതായത് "മൂസ് നദി" എന്ന് അർത്ഥമാക്കുന്നു.
അവലംബം
വർഗ്ഗം:ഹൂറോൺ തടാകത്തിന്റെ പോഷകനദികൾ വർഗ്ഗം:നദികൾ
കണ്ണൂർ വനിതാജയിൽ
അവലംബം
വർഗ്ഗം:കേരളത്തിലെ ജയിലുകൾ
ജോ സ്പെൻസ്
ബ്രിട്ടീഷ് ഫോട്ടോഗ്രാഫറും എഴുത്തുകാരിയും സാംസ്കാരിക പ്രവർത്തകയും ഫോട്ടോ തെറാപ്പിസ്റ്റുമായിരുന്നു ജോ സ്പെൻസ് (ജീവിതകാലം: 15 ജൂൺ 1934, ലണ്ടൻ - 24 ജൂൺ 1992, ലണ്ടൻ). വാണിജ്യ ഫോട്ടോഗ്രാഫി രംഗത്ത് ഔദ്യോഗിക ജീവിതം ആരംഭിച്ചെങ്കിലും താമസിയാതെ ഫാമിലി പോർട്രെയ്റ്റുകൾ, വിവാഹ ഫോട്ടോകൾ എന്നിവയിൽ വൈദഗ്ദ്ധ്യം നേടിയശേഷം സ്വന്തം ഏജൻസി ആരംഭിച്ചു. 1970 കളിൽ, ഡോക്യുമെന്ററി ഫോട്ടോഗ്രാഫിയിലേക്ക് അവർ ശ്രദ്ധ കേന്ദ്രീകരിച്ചു. അവരുടെ കലാരൂപത്തെ രാഷ്ട്രീയവൽക്കരിച്ച സമീപനം സ്വീകരിച്ചു. സോഷ്യലിസ്റ്റ്, ഫെമിനിസ്റ്റ് തീമുകൾ അവരുടെ കരിയറിൽ ഉടനീളം പുനരവലോകനം ചെയ്യപ്പെട്ടു. സ്തനാർബുദവുമായുള്ള അവരുടെ പോരാട്ടത്തെക്കുറിച്ചുള്ള സ്വയം ഛായാചിത്രങ്ങൾ, അനുയോജ്യമായ ഒരു സ്ത്രീ രൂപത്തെക്കുറിച്ചുള്ള സങ്കൽപത്തെ അട്ടിമറിക്കാൻ അവരുടെ സ്തനാർബുദത്തിന്റെ വിവിധ ഘട്ടങ്ങൾ ചിത്രീകരിക്കുന്നു. 'ഫോട്ടോ തെറാപ്പി'യിലെ പ്രചോദിത പ്രോജക്ടുകൾ മാനസികാരോഗ്യത്തിനായി പ്രവർത്തിക്കാൻ മാധ്യമം ഉപയോഗിക്കുന്നതിനുള്ള ഒരു മാർഗമാണ്.